Osobe sa invaliditetom diskriminisane su u svim sferama društvenog i privatnog života, ocenjuje Dragan Josifović povodom međunarodnog dana osoba sa invaliditetom, 3. decembra.\n19:47 h > 19:51 h\nDragan Josifović (Foto KIM)\nPredsednik Udruženja distrofičara u Gračanici Dragan Josifović kaže da su osobe sa invaliditetom posebno diskriminisane u oblasti zapošljavanja, obrazovanja i u zdravstvenoj zaštiti.\n„Zdravstvena zaštita gora je nego što je bila. Manje davanja je za osobe sa invaliditeom kada su u pitanju banjska lečenja i ortopedska pomagala. Veliki problem je i to što nema pristupa obrazovnim i ostalim institucijama. Ako se adekvatno ne obrazuju, kanije dolazi i problem zapošljavanja i najveća diskriminacija je u tom pogledu, jer se ne poštuju zakoni, pa osobe sa invaliditetom ostaju bez osnovnih prava. Ekonomsa kriza prelila se i na ove osobe u smislu socijalnih davanja“, kazao je Josifović KIM radiju.\nGovoreći o problemu nezaposlenosti, Josifović je kazao da je u Srbiji, od 2010. godine, kada je donet Zakon koji predviđa da poslodavci na 20 radnika zaposle osobu sa invaliditetom zaposleno preko pet hiljada ljudi. On ističe da je zato neophodno stalno raditi na podizanju svesti o sposobnostima, mogućnostima i kreativnosti osoba sa invaliditetom, i dodala da tome treba da doprinesu mediji.\n„Generalno i u Srbiji i na Kosovu problem je što se zakoni koji se tiču osoba sa\ninvaliditetom teško primenjuju. U tom smislu i mediji treba da budu naši aktivni partneri gde bi u određenim emisijama imali učešće i osobe sa invaliditetom u cilju podizanja svesti građana“, kazao je Josifović.\nPrema podacima Uduženja osoba sa inavaliditetom na centralnom Kosovu registovano je 750 osoba sa inaliditetom, ali prema rečima Josifovića taj broj je mnogo veći i kreće se od 1.500 do 1.800.\n„Danas ćemo održati niz aktivnsti, kao što je turnir u šahu i pikadu, imaćemo tribinu koja je posvećena UN konvenciji o pravima osoba sa invaliditetom. Redovono organizujemo i tribine, okrugle stovole na kojima ukazujemo na probleme. Cilj svega je neka socijalna inkluzija i uključivanje u društvene aktivnosti“, kazao je Josifović.\nOn je istakao da kada su standardi, vezano sa osobe sa invaliditetom u pitanju, najdalje otišle Skandinavske zemlje, te da bi u poboljšanju njihovog položaja trebalo da primenjujemo upravo njihove modele.


F1: Rozberg šampion! - Nacionalna Klasa\nYou are here : Home / Vesti / Vesti iz formula takmičenja / F1: Rozberg šampion!\nF1: Rozberg šampion!\nKategorija: Formula Vesti Objavljeno nedelja, 27 novembar 2016 22:42 Autor Marko Todorović Pogodaka: 258 Niko Rozberg uspeo je da osvoji svoju prvu titulu šampiona F1. Drugo mesto na poslednjoj trci je bilo dovoljno, a Hamilton i pored pobede nije uspeo da dođe do nove titule. U uzbudljivoj završnici Rozberg je sačuvao drugo mesto i tako ose upisao u listu šampiona.\nLuis Hamilton je došao do pobede u poslednjoj trci, ali je ostao bez nove šampionske titule, a titula je otišla u ruke njegovom klupskom kolegi, Niku Rozbergu. Rozberg je po prvi put postao šampion F1 i time je ponovio uspeh svoga oca iz 1982. godine. Rozberg je uspeo da odbrani drugo mesto na startu trke, a po svim pretpostavkama, Hamilton je radio ono što se i očekivalo, a to je da usporava Rozberga kako bi ga učinio lakšim plenom za konkurente. Ipak sam start je prošao loše po Hamiltona iz prostog razloga što je neko koje mogao da ugrozi Rozberga veš posle prve krivine pao na poslednju poziciju. Taj neko je Maks Verštapen koji je posle blagog kontakta sa Hulkenbergom ostao okrenut na stazi i pridružio se trci tek kada su ga svi ostali vozači prošli. Ovo nije sprečilo Maksa da napreduje kroz polje i na kraju trke je osvojio sjajno četvrto mesto. Verštapen je u jednom trenutku bio veoma blizu Rozberga, kada ga je ovaj obilazio pre odlaska u boks. Verštapen i Rozberg su vozili jedan pored drugog, a Rozberg je na kočenju napao vozača Red Bula i kroz teme krivine su prošli bukvalno točak uz točak. Ipak, srećom po Rozberga, do kontakta nije došlo i Rozberg je završio obilaženje na izlasku iz krivine jer je prosto imao bolji izlaz. Ovaj potez Rozberga je bio ključan za dobar plasman u ovoj trci i kasnije osvajanje titule!\nFetel je imao interesantnu strategiju i poslednji stint je vozio na mekim pneumaticima i obilazio je sve koji su se našli ispred njega, Kimi, Verštapen, Rikardo...samo par krivina mu je nedostajalo da otme drugo mesto Rozergu, ali čak i u tom slučaju bi Niko postao šampion. Podsećamo da je Hamilton morao da pobedi, a Rozberg bi morao završiti kao četvrti kako bi Luis osvojio četvrtu tuitulu. Do toga nije došlo i tako se Rozberg upisao u listu osvajača F1 šampionata, sa pet poena viška u odnosu na Hamiltona. Treće mesto Fetela je bilo bitno za njega jer je uspeo da dođe do četvrtog mesta u šampionatu vozača, ispred Verštapena koji je i trku završio iza Fetela. Na petom mestu u Abu Dabiju trku je završio Danijel Rikardo, ispred Kimija Rajkonena u Ferariju. Četvrto mesto u šampionatu timova potvrdili su vozači Fors Indije završivši VN Abu Dabija na sedmom i osmom mestu, ispred Mase, koji je u svojoj poslednjoj F1 trci došao do dva poena. Poslednji poen u Abu Dabiju pripao je Alonsu u Meklarenu. Pored Mase, od F1 se na ovoj trci oprostio i Baton, ali neslavno u 12. krugu, kada je prelaskom preko ivičnjaka oštetio prednje desno vešanje i šampion iz 2009. godine je bio primoran da odustane.\nSada nas čeka pauza do februara sledeće godine kada počinju testiranja za novu sezonu, sezonu koja obilije promenama pravila i celog F1 menadžmenta, što će, nadamo se, doneti nova uzbuđenja na samim trkama.\nRezultati VN Abu Dabija:\nGeneralni plasman vozača u 2016. godini:\nGeneralni plasman timova u 2016. godini:


Nebojša Stefanović posetio leskovački odbor SNS-a - Televizija Leskovac\nNebojša Stefanović posetio leskovački odbor SNS-a\nČlan Predsedništva Srpske napredne stranke Nebojša Stefanović obišao je juče Gradski odbor Srpske napredne stranke u Leskovcu, gde je zajedno sa predsednikom odbora Goranom Cvetanovićem razgovarao sa članovima Unije mladih, navodi se u saopštenju za javnost leskovačkih naprednjaka.\nOvom prilikom Stefanović je istakao njihovu ulogu u društvenom i političkom životu Leskovca i čitave Srbije i odgovarao na pitanja. Član Predsedništva SNS-a je dobar deo razgovora sa mladima posvetio predstojećim aktivnostima koje će se zasnivati na predstavljanju odgovorne politike SNS-a, kako na nivou države, tako i na lokalu. On im je poručio da moraju dati svoj maksimum u radu, kako bi građani u njihovoj sredini živeli bolje, a tema razgovora bilo je i sumiranje rezultata vlasti u Leskovcu, kao i predstojeći planovi.\nPrilikom jučerašnjeg boravka u Leskovcu Nebojša Stefanović posetio je i osamdesetčetvorogodišnjeg Leskovčanina Slobodana Stankovića.\nTags: Nebojša Stefanović, SNS\nPanorama, subota 14. mart


ISUZU D-Max – oficijelno vozilo „MotoJet H2O Adrenalin manifestacije“ - Gradjevinarstvo.rs\n15.06.2018. | Gradjevinarstvo.rs\nU Novom Sadu je ozvaničena saradnja između moto-nautičkog kluba MotoJet i kompanije Trio Motors, ovlašćenog uvoznika, prodavca i servisera ISUZU vozila. Ovim je pikap D-Max ujedno proglašen oficijelnim vozilom ovogodišnje sezone „MotoJet H2O Adrenalin manifestacija“.\nUgovor o saradnji potpisali su predsednik moto-nautičkog kluba MotoJet, Aleksandar Krevešić, kao i direktor sektora prodaje ISUZU vozila, Milorad Đekić. Potpisanim ugovorom ISUZU D-Max postao je glavna „radna mašina“ kada je reč o transportu vodenih skutera i neophodne prateće opreme za obuke mladih, kao i takmičenja koja će se ovog leta održavati u Srbiji.\nIsuzu D-Max, globalno popularni pikap, nije slučajno odabran kao oficijelno vozilo ove manifestacije. Svojom nosivošću od preko 1000kg i mogućom vučom prikolice do 3.500kg, a uz udoban prevoz pet odraslih osoba, idealan je partner, ako se zna da će se istovremeno transportovati tri vodena skutera, velika količina opreme i tim ljudi koji organizuje događaje. Uz 4WD pogon, čak i na lokacijama bez uređenog pristupa, spuštanje i izvlačenje masivnih skutera više neće predstavljati problem.\nDa podsetimo, „MotoJet H2O Adrenalin manifestacija“ ima za cilj promociju bezbedne vožnje u vodnom saobraćaju, ali ujedno i da popularizuje motonautiku kao sportsku granu. Manifestacija je, pre svega, namenjena deci i omladini, koja u njoj uče da voze skutere na vodi, uz iskusne instruktore vožnje.\nOve godine manifestacija ulazi u svoju četvrtu sezonu, a trajaće od juna do avgusta, u gradovima širom Srbije. Početak je zakazan u Novom Sadu, 15. juna, dok bi finalno, sedmo okupljanje trebalo da bude u Žitišu, 10. avgusta.


Epidemiološka situacija se pogoršava, izbjegavati javna okupljanja\nNOVI APEL KRIZNOG ŠTABA\nZbog pogoršane Covid-19 epidemiološke situacije novom naredbom dozvoljeno je okupljanje ljudi na određenom prostoru pod uvjetima da nema više od 50 ljudi u zatvorenom prostoru i ne više od 100 ljudi na otvorenom prostoru\nN. Aj. / Avaz.ba 04.08.2020\nNOVI APEL KRIZNOG ŠTABA Epidemiološka situacija se pogoršava, izbjegavati javna okupljanja\nStanovništvu na području Federacije BiH se preporučuje da zbog epidemiološke situacije izazvane koronavirusom koja se pogoršava izbjegavaju javna okupljanja i ograniče svoje kretanje.\nOvo je ponovljeni apel Kriznog štaba ministarstva zdravstva Federacije BiH nakon dodatnog pogoršanja epidemiološke situacije usljed povećanja broja zaraženih, a naročito u Sarajevu.\nPosljednja naredba je donesena 25. jula. U njoj je navedeno da je obavezno nošenje zaštitnih maski u zatvorenom prostoru uz poštivanje distance od minimalno jedan metar, kao i u otvorenom prostoru, ukoliko na otvorenom prostoru nije moguće održavati fizičku distancu od dva metra između osoba.\nZbog pogoršane Covid-19 epidemiološke situacije novom naredbom dozvoljeno je okupljanje ljudi na određenom prostoru pod uvjetima da nema više od 50 ljudi u zatvorenom prostoru i ne više od 100 ljudi na otvorenom prostoru.\nZAJEDNIČKA NABAVKA U EU\nMarkotić potvrdila: U Hrvatsku uskoro stižu prve doze remdesivira\n04.08.2020 u 11:25\nU RS novih 76 slučajeva koronavirusa, jedno preminulo\n04.08.2020 u 11:19\nKoronavirus Apel Krizni štab Ministarstvo zdravstva FBiH\n"Avaz" na licu mjesta: Pogledajte privođenje trojice osumnjičenih za ubistvo Kenina Lukača


„On je lutka u ljudskom obliku“: Najbogatiji čovek sveta u klinču sa američkim predsednikom /video/ - 28.01.2022, Sputnik Srbija\n„On je lutka u ljudskom obliku“: Najbogatiji čovek sveta u klinču sa američkim predsednikom /video/\nNajbogatiji čovek sveta, osnivač „Tesle“ Ilon Mask sukobio se sa američkim predsednikom na društvenim mrežama, navodeći da je Džo Bajden „lutka u ljudskom... 28.01.2022, Sputnik Srbija\nRazlog za Maskov izliv gneva protiv Džoa Bajdena na Tviteru bio je to što je američki predsednik na toj društvenoj mreži podelio video sa šeficom „Dženeral motorsa“ Meri Barom.Bajden u tom snimku hvali investicije „Dženeral motorsa“ u električna vozila.U odgovoru na taj snimak, Ilon Mask je na Tviteru napisao da proizvodnja električnih vozila u SAD „počinje slovom T, završava se sa A, sa ESL u sredini“.Potom se obrušio na američkog predsednika, nazvavši ga „lutkom u ljudskom obliku“, uz emodži u obliku čarape, čime je aludirao da ga neko drugi kontroliše („čarapa“ ili „lutka od čarape“ u internet komunikaciji često označava lažni nalog na društvenim mrežama koji se koristi za različite zloupotrebe).Mask je dodao i da „Bajden tretira Amerikance kao budale“, odgovarajući drugim korisnicima Tvitera, koji su napisali da američki predsednik „želi da kenseluje veliku američku kompaniju i izmeni istoriju električnih vozila“ hvaleći „Dženeral motors“ i „Ford“.Bajden je u spornom videu naveo i da „kompanije kao što su „Dženeral motors“ i „Ford“ proizvode električna vozila u SAD više nego ikad ranije“, dok je Bara najavila investiciju od sedam milijardi dolara u fabriku u Mičigenu i novu fabriku baterija u SAD.Međutim, amaterski fakt-čekeri na Tviteru veoma brzo su demantovali Bajdenove navode. Kako su otkrili, dva najprodavanija modela električnih automobila u SAD su „tesla model ipsilon“ i „tesla model 3“ i oba se proizvode u SAD. Na trećem i četvrtom mestu, ali sa daleko manjom prodajom, su električni „ford mustang“ i „dži-em bolt“. Takođe, naveli su i da deo svojih električnih vozila „Ford“ proizvodi u Meksiku, a ne u SAD. Protiv toga su se ranije bunili i sindikati zaposlenih u auto-industriji, koji su naveli da je „Ford“ „korporativnu pohlepu i profit pretpostavio poslovima u SAD“ planovima za izgradnju nove fabrike električnih vozila u Meksiku, umesto u Ohaju, prenosi RT.\nsvet, džozef bajden, automobili, ilon mask, sjedinjene američke države, svet – politika, nauka i tehnologija\n© Tanjug / AR/Carolyn KasterDžo Bajden\nNajbogatiji čovek sveta, osnivač „Tesle“ Ilon Mask sukobio se sa američkim predsednikom na društvenim mrežama, navodeći da je Džo Bajden „lutka u ljudskom obliku“.\nRazlog za Maskov izliv gneva protiv Džoa Bajdena na Tviteru bio je to što je američki predsednik na toj društvenoj mreži podelio video sa šeficom „Dženeral motorsa“ Meri Barom.\nBajden u tom snimku hvali investicije „Dženeral motorsa“ u električna vozila.\nU odgovoru na taj snimak, Ilon Mask je na Tviteru napisao da proizvodnja električnih vozila u SAD „počinje slovom T, završava se sa A, sa ESL u sredini“.\nPotom se obrušio na američkog predsednika, nazvavši ga „lutkom u ljudskom obliku“, uz emodži u obliku čarape, čime je aludirao da ga neko drugi kontroliše („čarapa“ ili „lutka od čarape“ u internet komunikaciji često označava lažni nalog na društvenim mrežama koji se koristi za različite zloupotrebe).\nMask je dodao i da „Bajden tretira Amerikance kao budale“, odgovarajući drugim korisnicima Tvitera, koji su napisali da američki predsednik „želi da kenseluje veliku američku kompaniju i izmeni istoriju električnih vozila“ hvaleći „Dženeral motors“ i „Ford“.\nBajden je u spornom videu naveo i da „kompanije kao što su „Dženeral motors“ i „Ford“ proizvode električna vozila u SAD više nego ikad ranije“, dok je Bara najavila investiciju od sedam milijardi dolara u fabriku u Mičigenu i novu fabriku baterija u SAD.\nMeđutim, amaterski fakt-čekeri na Tviteru veoma brzo su demantovali Bajdenove navode. Kako su otkrili, dva najprodavanija modela električnih automobila u SAD su „tesla model ipsilon“ i „tesla model 3“ i oba se proizvode u SAD. Na trećem i četvrtom mestu, ali sa daleko manjom prodajom, su električni „ford mustang“ i „dži-em bolt“. Takođe, naveli su i da deo svojih električnih vozila „Ford“ proizvodi u Meksiku, a ne u SAD. Protiv toga su se ranije bunili i sindikati zaposlenih u auto-industriji, koji su naveli da je „Ford“ „korporativnu pohlepu i profit pretpostavio poslovima u SAD“ planovima za izgradnju nove fabrike električnih vozila u Meksiku, umesto u Ohaju, prenosi RT.\n21 Januar, 19:40\nBajden opsovao novinara, mikrofon još bio uključen /video/\n25 Januar, 08:42


Odabran slogan kandidature Novog Sada za Evropsku prestonicu kulture! - Novi Sad - Evropska prestonica kulture\nObjavljeno 25/05/2016 u kategoriji: Vesti\nSlogan kandidature Novog Sada za Evropsku prestonicu kulture 2021. godine je „4 new bridges“ („Za nove mostove“), odlučili su članovi Umetničkog saveta koji su na sastanku definisali programski i projektni koncept kandidature našeg grada.\nPosle prvog, konstitutivnog sastanka koji je održan početkom ovog meseca, Umetnički savet je održao i prvi radni sastanak na kojem je, pored definisanja slogana kampanje za Evropsku prestonicu kulture, razmatran i programski koncept koji čine četiri mosta. Mostovi simbolizuju Novi Sad kroz čitavu njegovu istoriju: mostovi asociraju na spajanje ljudi, kultura, vera, tradicija koji su stotinama godina činila da Novi Sad bude primer prožimanja i bogatstva različitosti svake vrste. Mostovi jesu i suštinsko, identitetsko pitanje za svaku osobu, organizaciju, pa i sam grad – naročito grad kakav je Novi Sad, koji je i jedini grad u Evropi kojem su u bližoj istoriji srušeni svi mostovi. I oni pravi, ali i oni simbolički.\nČetiri mosta programskog koncepta kandidature činiće ukupno osam tema kojima će se kandidatura baviti:\nMost 1 – kulturno nasleđe i gostoprimstvo\nMost 2 – konflikti i migracije\nMost 3 – kreativne industrije i mladi\nMost 4 – kulturni kapacitet i javni prostori\nPutem novih mostova, grad Novi Sad će predstaviti, ali i ojačati, svoje kapacitete i potencijale. S druge strane, kandidatura za prestižnu titulu je i jedinstvena prilika da se naš grad suoči i reši neke od važnih izazova i nedostataka.\nNa osnovu zadatih okvira kroz programsku strukturu i projektni koncept, sutra će biti objavljen novi otvoreni poziv za sve građane, nevladine organizacije i institucije da predlože svoje projekte. Izabrani projekti postaće sastavni deo Aplikacije za finalni proces kandidature.\nParalelno sa tim procesom, Umetnički savet, sastavljen od eminentnih stručnjaka iz različitih oblasti kulturnog i društvenog života, radi i na definisanju umetničkog koncepta i strategije kandidature Novog Sada za Evropsku prestonicu kulture 2021. godine.\nPored neospornog ličnog doprinosa razvoju kulture grada Novog Sada, kao i institucija i organizacija koje predstvaljaju, članovi su birani i na osnovu njihove stručnosti u različitim segmentima kulturnog života Grada. Umetnički savet čine: Rita Kinka, pijanistkinja, predstavnica Akademije umetnosti u Novom Sadu, koja je nastupala u skoro svim evropskim zemljama uz podršku fondacije ,,Nagrada za ženu Evrope”; Dubravka Lazić, doktorirala na Akademiji umetnosti u Novom Sadu (2013) iz uže naučne oblasti Filmologija, a trenutno redovni profesor na Akademiji umetnosti u Novom Sadu; Tijana Palkovljević-Bugarski, upravnica Galerije Matice srpske, autorka doktorske disertacije na temu ,,Slika kulturnog identiteta posredstvom prezentacije umetničkih dela”; Vesna Kaćanski, urednica muzičke redakcije Kulturnog centra Novog Sada i urednica i izvršni producent Novosadskog džez festivala; Vladimir Kopicl, književni, filmski i pozorišni kritičar, čiji radovi su uključeni u nekoliko evropskih i svetskih antologija i zbornika; Valentin Vencel, glumac i direktor Novosadskog pozorišta/Újvidéki Színház, deo stručnog tima koji je pripremao kandidaturu Egera za Evropsku prestonicu kulture; Dušan Kovačević, osnivač i direktor „EXIT“ festivala, najmlađi dobitnik Februarske nagrade grada Novog Sada, kao i Zdravko Vulin, direktor i glavni urednik Studentskog kulturnog centra.\nNovi Sad 2021 je platforma za razvoj kreativnih potencijala Novog Sada. Ovaj projekat treba pre svega da motiviše i inspiriše radnike u kulturi, ali i sve građane na preispitivanje dosadašnjih vrednosti i postavljanje novih ciljeva u pravcu demokratskog kulturnog razvoja grada. Preispitivanje savremenog identiteta Novog Sada, revitalizacija kulturnog nasleđa, rekonstrukcija starih i otvaranje novih prostora namenjenih kulturi, razvijanje međunarodne i međusektorske saradnje, podsticanje interkulturnog dijaloga, decentralizacija kulture, razvijanje kulturne participacije građana, samo su neki od principa kulturnog razvoja koji moraju biti usvojeni na putu ka osvajanju ove prestižne titule.\nDoček u Novom Sadu: Opera „Rigoleto” za publiku širom sveta\nTagovi: EPK Evropska prestonica kulture novi sad Novi Sad 2021


M. D.\t 24. avgusta 2016. 14:06\nJedan od najvećih koncerna sveta Folksvagen morao je da poklekne u svađi sa proizvođačem delova, bosanskom grupom Prevent, piše danas “Dojče vele”.\nNakon toga su dve saksonske ćerke-firme – ES Automobilguss i Car Trim – prestale da isporučuju Folksvagenu delove za sedišta i prenosni sistem, zbog čega je u Volfsburgu izbila panika: stala je proizvodnja “golfa”, skraćeno je radno vreme hiljadama radnika širom Nemačke, pretio im je gubitak radnih mesta i nastala je šteta od 100 miliona evra.\nU komentaru nemačkog lista “Velt” se navodi da je bosanski koncern odigrao pametno.\nJužna Koreja suspenduje prodaju 80 Folksvagenovih modela\n“Šta obično rade proizvođaci automobila u ovim slučajevima: ne samo da ne plate, nego i trajno prekinu saradnju sa liferantom. Velike automobilske firme tu ne oklevaju, vole da se zna čija je poslednja u ovoj branši. Prevent je, međutim, povukao pametan šahovski potez”, piše “Velt”.\n“Presvlakama za sedišta koje proizvod Car Trim, VW nije mogao biti sateran u ćošak, ali jeste drugim delovima. Zato je Car Trim deo svojih potraživanja preneo na ES Automobilguš, koji takođe pripada grupi Prevent. A VW nije mogao da se odrekne kućišta za prenosni sistem koja proizvodi ES Automobilguš”, navodi se u komentaru nemačkog dnevnika.\nPrema pisanju dva najuglednija nemačka dnevna lista, “Zidojče cajtunga” i “Frankfurter algemajnea”, nemački automobilski koncern je morao da pristane na brojne ustupke, recimo da u narednih šest godina nabavlja delove iz ćerki-firmi Preventa.\n“Više od 400 radnih mesta je time dugoročno osigurano”, rekao je jedan poslovni direktor firme ES Autoguš.\nPremijer Donje Saksonije Štefan Vajl, koji je ujedno član Nadzornog odbora Folksvagena, kritikovao je obe strane zbog eskalacije koja je mogla mnoge radnike da košta posla, ali posebno bosansku firmu “jer nije bila spremna da ide putem koji predviđa naša pravna država, naime da stvar razjasni pred sudom. Umesto toga je otvorila veliki konflikt sa ogromnom štetom”.\nPrema pisanju “Velta”, ovaj slučaj je pokazao da i najveći koncerni sveta zapravo zavise od manjih firmi koje im isporučuju delove.\n“U poimanju javnosti je Prevent pobednik ovog rvanja, jer mu je pošlo za rukom da prkosno odoli divovskom Folksvagenu. Malima tako nešto retko uspeva u borbi sa velikima. Pa ipak, Prevent i njegove ispostave će možda jednog dana platiti visoku cenu. Jer ovo nije prvi put da se ovaj proizvođač delova zamera graditeljima automobila”, prenosi “Velt”.\nŠvajcarski list “Noje cirher cajtung” piše o bosanskoj firmi Prevent kao o imperiji koju je sagradio Nijaz Hastor, i koja se sada zakačila sa svetskim koncernom iz Volfsburga.\n“Grupa Prevent je jedna je od najznačajnijih firmi na zapadnom Balkanu. Radi u deset zemalja, a samo u BiH zapošljava 6.500 radnika u 15 pogona. Sa obrtom od 771 milion konvertibilnih maraka (386 miliona evra za 2015. godinu) bosanska ćerka-firma je na vrhu liste najvećih privatnih firmi ove balkanske zemlje”, prenosi švajcarski list.


Vučić objavio sjajne rezultate: 'Jeste to sanjali?'\nIzvor: B92, 17.Maj.2021, 19:16\nVučić objavio sjajne rezultate: "Jeste to sanjali?"\nLjudi moraju da znaju da je nama Bosna i Hercegovina "četvrti partner", izjavio je predsednik Srbije Aleksandar Vučić.\n"Ali kad kažem četvrti, de fakto i treći partner. A u smislu izvoza treći i, boga mi, sa dobrom šansom da u budućnosti bude opet treći jer će ih preteći jedna druga zemlja, ali će oni preteći jednu zemlju Evropske unije, jedino će Nemačka da pobegne daleko u odnosu na sve druge", kazao je Vučić novinarima u Briselu.\nNemačka nam je najveći partner, istakao je.\n"Za nas tu ima mnogo partnera, važnih, dobrih, i sa svima njima imamo suficit. Morate da razumete - sa Bosnom i Hercegovinom, Hrvatskom, Crnom Gorom, Severnom Makedonijom, prištinskim institucijama, čak sa Rumunijom,...


NOVI PAZAR: Preko stotinu romskih domaćinstava opremljeno belom tehnikom - IndeksOnline.rs\nNaslovna Društvo NOVI PAZAR: Preko stotinu romskih domaćinstava opremljeno belom tehnikom\nNOVI PAZAR: Preko stotinu romskih domaćinstava opremljeno belom tehnikom\nNOVI PAZAR – Za stotinu osam porodica obezbeđena je u okviru poslednje faze projekta opremanja romskih domaćinstava, bela tehnika. Projekat vredan 50 000 eura realizuju Evropska unija preko Kancelarije ujedinjenih nacija za projektne usluge (UNOPS), Grad Novi Pazar i Muslimansko humanitarno društvo “Merhamet Sandžak”. Opremanje svakog od projektom obuhvaćenih domaćinstava ogleda se u nabavci frižidera, šporeta za ogrev i mašine za pranje veša.\n„Inicijativu Grada podržao je, kada je o ovom projektu reč, šef Delegacije Evropske unije u Srbiji, Sem Fabrici lično. U poslednjih nekoliko godina smo, uz podršku Evropske unije, Vlade Republike Srbije i resornih ministarstva u Blaževu izgradili urbano i funkcionalno naselje, sagradili kuće za 32 porodice.\nUređena je putna infrastruktura, kanalizaciona i vodovodna mreža, obezbeđena struja i rekonstruisana ambulanta.\nIzgradnjom Reciklažnog centra, osigurali smo mogućnost da se naši sugrađani romske nacionalnosti zapošljavu.\nUz podršku partnera, izuzetnim naporima zaista smo nekada nehigijensko naselje preuredili u mesto pogodno za život“, kazao je gradonačelnik Nihat Biševac.


CRTA podnela sedam prijava policiji zbog nezakonitih radnji na izborima | Slobodna reč\nCRTA podnela sedam prijava policiji zbog nezakonitih radnji na izborima\nBEOGRAD -Šef posmatračke Misije Crta Raša Nedeljkov ocenio je danas da je izborna atmosfera bila puna tenzija koje su povremeno eskalirale i u fizičko nasilje, da je izborni dan bio organizovan izuzetno loše, a izborna administracija nespremna.\n„Ne možemo biti zadovoljni ovakvim izbornim procesom“, rekao je Nedeljkov i ukazao na kontinuirano urušavanje biračkog procesa i biračkog prava i jačanje i usavršavanje izborne korupcije i ugrožavanja prava birača.\nOn je pozvao građane da se bore za svoje biračko pravo tako što će u naredna dva i po dana prijaviti lokalnim izbornim komisijama ako im je uskraćeno pravo glasa.\n„Ako to ne uradite, na sledećim izborima vam ništa neće biti bolje“ – poručio je Nedeljkov. On je rekao da su na pet odsto biračkih mesta i u Srbiji i u Beogradu zabeležene nepravilnosti koje su bile kontinuirane i predstavljale grubo kršenje biračkog prava, ali da to nije moglo uticati na konačne rezultate izbora i naveo da su te nepravilnosti – vođenje paralelnih evidencija, narušavanje tajnosti glasanja, pritisci na birače i kupovina glasova.\nDodao je da je na 11 odsto biračkih mesta bilo birača koji su želeli da glasaju posle zatvaranja, jer su do 20 sati stali u red, a da je im na nešto manje od polovine mesta to pravo nije omogućeno, iako je zakonski moralo biti.\nGovoreći o glasanju građana sa Kosova i Metohije u četiri lokalne samouprave u centralnoj Srbiji, rekao je da je prvenstveno „narušeno dostojanstvo ljudi koji su želeli da ostvare biračko pravo“ i da je način na koji su ti izbori sprovedeni bio potpuno neadekvatan.\nŠef pravnog tima Crte Pavle Dimitrijević podsetio je da je Crta podnela sedam prijava policiji zbog nezakonitih radnji i to „bugarskog voza“ i kupovine glasova u Surčinu, Šapacu, Kuli, Majdanpeku, Žitorađi, Beočinu i Železniku.\nPredstavnik Crte Vujo Ilić rekao je da je na osnovu uzorka sa 99 odsto biračkih mesta na beogradskim izborima procena da će koalicija oko Srpske napredne stranke imati 48 mandata u Skupštini Beograda, Ujedinjena Srbija 26 mandata, koalicija Moramo 13, koalicija oko Socijalističke partije Srbije osam, koalicija NADA sedam, stranka Zavetnici četiri i Patriotski blok četiri, dok ostali nisu prešli cenzus.\nPrethodni članakGIK: Vučić u Vranju osvojio 70%, SNS dobio 18% manje\nSledeći članakVečeras ispred RIK-a protest zbog izborne krađe


Tehnički pregledi: Zakon o bezbednosti saobraćaja na putu - Osnovne odredbe\nZakon o bezbednosti saobraćaja na putu - Osnovne odredbe\n(Objavljen u "Sl. Glasniku" R Srbije 02.06.2009)\nKontrolu i neposredno regulisanje saobraćaja na putevima vrši Ministarstvo unutrašnjih poslova – Uprava\nsaobraćajne policije i područne policijske uprave. Izuzetno, kontrolu i neposredno regulisanje saobraćaja vojnih vozila na putevima mogu da vrše i nadležni vojni organi. Neposredno regulisanje saobraćaja u zoni škole mogu vršiti školske saobraćajne patrole i saobraćajne patrole građana. Na delu puta na kome se izvode radovi neposredno regulisanje saobraćaja mogu vršiti lica ovlašćena ovim zakonom.\nBliže propise o načinu vršenja kontrole i neposrednog regulisanja saobraćaja na putevima donosi ministar\nunutrašnjih poslova. Bliže propise o načinu vršenja kontrole i neposrednog regulisanja saobraćaja vojnih vozila na putevima donosi ministar nadležan za poslove odbrane. Bliže propise o načinu neposrednog regulisanja saobraćaja na putevima u zoni škole donosi ministar unutrašnjih poslova uz pribavljeno mišljenje ministra nadležnog za poslove obrazovanja. Bliže propise o načinu vršenja neposrednog regulisanja saobraćaja na putevima na delu na kome se izvode radovi donosi ministar nadležan za poslove saobraćaja.\nSvaki učesnik u saobraćaju dužan je da se ponaša na način kojim neće ometati, ugroziti ili povrediti druge\nučesnike, kao i da preduzme sve potrebne mere radi izbegavanja ili otklanjanja opasnih situacija nastalih\nponašanjem drugih učesnika u saobraćaju, ako sebe ili drugog time ne dovodi u opasnost.\nLicu koje nije sposobno ili je ograničeno sposobno za bezbedno učešće u saobraćaju, odnosno licu koje se\nnalazi u situaciji u kojoj mu je potrebna pomoć, učesnik u saobraćaju je dužan da pruži pomoć, osim ako time sebe izlaže opasnosti.\nPrivredno društvo, drugo pravno lice ili preduzetnik koji projektuje, gradi, rekonstruiše, održava i upravlja putevima, dužno je da to čini na način koji omogućava bezbedno odvijanje saobraćaja. Pravna lica i preduzetnici iz stava 1. ovog člana mogu obavljati ove delatnosti ako dobiju dozvolu od ministarstva nadležnog za trgovinu i usluge.\n1) da njegova vozila u saobraćaju na putevima budu tehnički ispravna i da ispunjavaju druge propisane\n2) da vozači njegovih vozila ispunjavaju propisane zdravstvene i druge uslove za bezbedno upravljanje\nSvako fizičko lice vlasnik, odnosno korisnik vozila, dužan je da obezbedi da njegova vozila u saobraćaju na\nputevima budu tehnički ispravna.\nOdgovornost za sprovođenje mera saobraćajnog obrazovanja i vaspitanja u cilju sticanja znanja, veština i navika neophodnih za bezbedno učešće u saobraćaju, unapređivanja i učvršćivanja pozitivnih stavova i\nponašanja značajnih za bezbedno učešće u saobraćaju imaju:\n- porodica za saobraćajno obrazovanje i vaspitanje dece,\n- organi i organizacije nadležni za brigu o deci za donošenje programa saobraćajnog obrazovanja i vaspitanja dece predškolskog uzrasta i za praćenje realizacije ovog programa,\n- organi i organizacije nadležni za poslove obrazovanja za donošenje programa saobraćajnog obrazovanja i vaspitanja u predškolskim ustanovama i za praćenje realizacije ovog programa,\n- organi nadležni za unutrašnje poslove za realizaciju dela programa saobraćajnog obrazovanja i vaspitanja u predškolskim ustanovama, osnovnim i srednjim školama na zahtev ovih ustanova, a posebno za rad školskih saobraćajnih patrola i saobraćajnih patrola građana,\n- organi nadležni za poslove saobraćaja za unapređenje saobraćajnog okruženja u zonama škola i drugim zonama sa povećanim prisustvom ranjivih učesnika u saobraćaju i za unapređenje ponašanja učesnika u saobraćaju u ovim zonama,\n- organi nadležni za poslove zdravlja za edukaciju građana o zdravstvenim aspektima bezbednog ponašanja u saobraćaju,\n- Agencija za bezbednost saobraćaja za analizu, praćenje i unapređenje bezbednosti saobraćaja,\n- organi lokalne samouprave za podršku u planiranju i sprovođenju svih mera i aktivnosti saobraćajnog obrazovanja i vaspitanja na nivou lokalne samouprave, kao i za preduzimanje posebnih mera zaštite ranjivih učesnika u saobraćaju i zaštite u određenim zonama,\n- predškolske ustanove, osnovne i srednje škole za realizaciju programa saobraćajnog obrazovanja i vaspitanja dece u okviru svojih nadležnosti,\n- stručne i naučne institucije koje se bave bezbednošću saobraćaja za unapređenje naučnih osnova sistema saobraćajnog obrazovanja i vaspitanja,\n- sredstva javnog informisanja za informisanje građana u pogledu bezbednog učestvovanja u saobraćaju i obaveštavanju o posledicama nebezbednog ponašanja u saobraćaju,\n- udruženja i grupe građana koje se bave bezbednošću saobraćaja, brigom o deci i omladini da u skladu sa svojim delokrugom rada učestvuju u saobraćajnom obrazovanju i vaspitanju.\nNastavni planovi i programi u predškolskim ustanovama i osnovnim i srednjim školama moraju da sadrže poglavlja koja se odnose na bezbednost dece i učenika u saobraćaju. Bliže propise o sadržaju nastavnih planova i programa koji se odnose na bezbednost dece i učenika u saobraćaju donosi ministar nadležan za poslove obrazovanja. Svako pravno lice koje vrši osposobljavanje kandidata za vozače dužno je da osposobljavanje sprovodi na način koji obezbeđuje da kandidat stekne teorijska i praktična znanja i veštine koje su potrebne za samostalno i bezbedno upravljanje vozilom, u saobraćaju na putu.\nKompletan zakon možete preuzeti na sledećem linku Zakon o bezbednosti saobraćaja


DS stavlja Velju pod kontrolu\nBlic - 14.10.2007\nKonačan dogovor o novim menažmentima javnih preduzeća koči problem "Telekoma" oko koga traju pregovori između DS i DSS. Naime, iako je DS dobio ovo preduzeće u podeli, DSS insistira da Draško Petrović ostane na čelu "Telekoma".\nKoštunica protiv izbora u 2007.\nB92 - 14.10.2007\nBeograd -- DSS na VIII skupštini stranke izabrao predsednika i potpredsednike, usvojen novi program po kojem je DSS protiv pristupanja NATO. Ponovo izabrani predsednik DSS-a Vojislav Koštunica je u svom govoru stranačkim delegatima rekao da Srbija mora da usredsredi svu svoju snagu i aktivira sve ...\nPregovori o datumu izbora do kraja nedelje\nLideri DS i DSS Boris Tadić i Vojislav Koštunica do kraja ove nedelje će pokušati da se dogovore o tome kada će u Srbiji biti održani predsednički i lokalni izbori, tvrde sagovornici „Blica“ bliski vladajućoj koaliciji. DS je ove nedelje uputio predlog DSS da se izbori održe 9.\nStranačka preduzeća su raj za korupciju\nVladajuće stranke u Srbiji DS, DSS i G17 plus odlučile su prekjuče da rukovođenje najvažnijim preduzećima u zemlji u potpunosti prepuste stranačkim kadrovima bez obzira na stručnost. Lideri ovih stranaka, znajući da nema zakonskih sankcija, ne samo da se nisu uplašili reakcije javnosti, već su to ...\nPodela upravnih odbora i kritike\nB92 - 11.10.2007\nBeograd -- Najviše liderskih mesta u upravnim odborima javnih preduzeća imaće DS. Stručnjaci kritikuju "feudalni princip". Najviše direktorskih mesta u 30 velikih javnih i državnih preduzeća imaće Demokratska stranka, stoji u aneksu koalicionog sporazuma tri vladajuće stranke.\nDS zakonima tera DSS na dogovor\nDemokratska stranka namerava da se već na sledećoj sednici Skupštine na dnevnom redu nađu zakoni o odbrani i vojsci i predsedniku republike kako bi ostvarila sve zakonske pretpostavke da se predsednički izbori održe do kraja godine, saznaje „Blic“ u toj stranci.\nDogovor, pa zakoni, pa izbori\nBeograd -- Od niza zakona neophodnih za održavanje izbora u Srbiji, u Skupštinu do sada nije upućen nijedan. Za B92 je potvrđeno samo da je Ministarstvo odbrane završilo svoj posao i Vladi na usvajanje uputilo zakone o odbrani i vojsci.\nVladajući podelili upravne odbore\nBeograd -- DS, DSS i G17 plus potpisali sporazum koji podrazumeva podelu mesta u 30 javnih preduzeća u Srbiji, saznaje B92. Preduzeća su podeljena prema rezultatima koje su stranke postigle na izborima, tako da je DS-u pripalo 15, DSS-u 10, a G17 plus pet preduzeća.\nBoris Tadić traži izbore 9. decembra\nDemokratska stanka uputila je predlog DSS i G17 plus da se predsednički izbori održe devetog decembra ove godine, saznaje „Blic“ u vrhu vladajuće koalicije. Lideri DS, DSS i G17 plus su pre toga, juče popodne - šest meseci posle formiranja Vlade Srbije - potpisali koalicioni sporazum u kome nije ...\nSad je DSS na potezu\nDogovora o datumima predsedničkih i lokalnih izbora u Srbiji manje od tri meseca pre isteka roka za njihovo raspisivanje i dalje nema. Pripremajući neophodne zakone za raspisivanje izbora, demokrate sužavaju manevarski prostor DSS koji još nije spreman da zacrta datume za izlazak na birališta.\nCenkanje DS i DSS oko „Telekoma“\nDemokratska stranka i Demokratska stranka Srbije još pregovaraju o tome kome će pripasti „Telekom Srbije“, iako su ga upravo demokrate izvukle u petak uveče iz šešira između 30 cedulja sa imenima javnih preduzeća. Istovremeno je na sastanku, tvrde izvori „Blica“, razgovarano o ranijem predlogu ...\nDS predlaže izbore u decembru\nB92 - 09.10.2007\nBeograd -- Demokratska stranka ponudila je svojim koalicionim partnerima da predsednički izbori u Srbiji budu održani do kraja godine. Kako B92 saznaje iz izvora bliskih vladajućuj koaliciji, Demokratska stranka je ponudila da 9. decembra budu održani predsednički izbori.\nDS ponudila da predsednički izbori budu održani u decembru\nDemokratska stranka (DS) ponudila je svojim koalicionim partnerima da predsednički izbori u Srbiji budu održani do kraja godine, odnosno u decembru, saznaje danas agencija Beta u izvorima iz vladajuće koalicije. Prema tim izvorima, DS bi mogla da prihvati i alternativni dogovor po kojem bi ...\nUskoro dogovor i o izborima\nBlic - 08.10.2007\nPostizanje dogovora DS, DSS i G17 plus o podeli mesta u 30 najvećih javnih preduzeća trebalo bi i formalno da bude potvrđeno ove nedelje, a predstavlja i najavu skorog dogovora stranaka vladajuće koalicije o datumu održavanja predsedničkih i lokalnih izbora.


ŠKODA SCALA –Red Dot Award | Autohermes\n064/610 14 61\nDžin sa najvećom unutrašnošću i prtljažnikom u svojoj klasi\nMnogo više snage sa najačim motorom snage 206 kW\nPuno novih sistema bezbednosti i komfora\nPrtljažnik osnovne zapremine 660 litara\nNovi sistemi bezbednosti i asistencije\nModerni infotaiment sistemi sa mnogo funkcija\nŠKODA SCALA –Red Dot Award\nModel ŠKODA SCALA dobila posebno priznanje za dizajn\nŠKODA SCALA osvaja prestižnu nagradu ,,Red Dot Award”. Novi kompaktni model je oduševio stručni žiri sa svojim izuzetnim dizajnom.\nČak i pre lansiranja, model ŠKODA SCALA je već dobila svoje prvo priznanje. Žiri sastavljen od oko 40 međunarodnih stručnjaka dodelio je ovom kompaktnom modelu prestižnu nagradu ,,Red Dot Award 2019,, u kategoriji dizajna proizvoda. Ovo je 13. put da je Češki brend nagradjen ovim prestižnim priznanjem. ŠKODA SCALA je prvi model koji poseduje novi jezik Škoda dizajna i definiše izgled budućih modela iz brenda.\nSa svojim atraktivnim izgledom, dinamičnim linijama i pažljivo dizajniranim detaljima, Model ŠKODA SCALA prikazuje novu emotivnu stranu eksterijera i enterijera dizajnerskiog jezika brenda. Njegove savršene proporcije, jasno definisane površine, tečne linije i napredna aerodinamika čine ovaj novi kompaktni model kao moderan i sportski. Obeležja obuhvataju uspravni rešetku hladnjaka, dinamičnu liniju krova i sportski difuzor koji zaokružuje zadnji deo. Pored toga, SCALA je prvi model za evropsko tržište koji se proizvodi sa natpisom ŠKODA na poklopcu prtljažnika umesto loga Brenda.\nRed Dot nagrada je jedna od najprestižnijih dizajnerskih priznanja na svetu. Sastavljena od stručnjaka iz celog sveta, žiri okuplja nezavisne dizajnere, akademike i novinare iz auto industrije. Ove godine, oni su sudeći oko 5.500 predloženih aktuelnih modela na osnovu kriterijuma kao što su stepen inovacije, kvalitet dizajna, funkcionalnost, dugovečnost i uticaja na životnu sredinu. 2019 godine se obeležava 64. godina od kada je predstavljen prvi put Dot Red Awards kao globalno obeležje izuzetnog dizajna proizvoda. Svečana dodela nagrada će biti 1. novembra. Nova SCALA model je 13-ti po redu ŠKODA Model koji je primio ovu prestižnu nagradu,, Red Dot Award,,. U 2006. godini, ŠKODA OCTAVIA COMBI je bila prvi model ŠKODA koji je nagrađen.\nOvde je dat pregled svih modela ŠKODA koje su nagrađene:\n2017 ŠKODA KODIAQ i ŠKODA OCTAVIA III COMBI


Doktori, major Saša Dimitrijević i kapetan Ivica Arsić, sa stanovnicima Gramade razgovaraju kao sa starim poznanicima. Znaju koja se baka pati sa zglobovima, ko ima probleme sa srcem... i čiji sin gde u Vranju radi.\nOvi lekari ne mogu da im daju uput za specijalistu, već samo da im preporuče odlazak u Bujanovac ili Vranje. Ali stanovnici Gramade su stari, putevi loši, domovi zdravlja daleko... pa bude da su ovakvi pregledi i jedini. Osnovni zadatak vojnika i oficira 4. brigade je čuvanje Kopnene zone bezbednosti, teritorije duž administrativne linije sa Kosovom, nekih sto kilometara po dužini i pet po dubini. Smešteni u Vranju, oni na terenu provode po tri nedelje, pa šaleći se na svoj račun, kažu da su „blatnjava brigada“. Pored očuvanja bezbednosti, zadaci ove brigade uključuju izgradnju puteva, lekarsku pomoć i dostavljanje vode, kad žeđ preti da pomori seljane, i Albance i Srbe.\nMeđunacionalni odnosi u ovoj oblasti su osetljivi, a pripadnici 4. brigade sarađuju i s albanskim stanovništvom.\nIstog dana kad su posetili selo Gramada, vojni lekari bili su i u školi u Dobrosinu, albanskom selu tik uz liniju s čije je druge strane Kosovo. U Dobrosinu ambulante nema, pa su roditelji u ovo vreme gripa doveli svoju decu kod vojnih lekara.


source.ba | Završen Drugi forum inovacija 'Sarajevo Unlimited'\nNajinovativnija kompanija je bosanskohercegovački uspješni startup - Ministry of programming, a Startup Battle pobjednik je 'Koola' koji je pokrenuo tim talentovanih bosanskohercegovačkih preduzetnika, dok je maskota EYOF 2019 Groodvy, idejno rješenje agencije Vizija iz Istočnog Sarajeva.\nPočeo sajam inovacija u Sarajevu: Brojni događaji na regionalnom sajmu inovacija 'Sarajevo Unlimited 2017'\nVeliki uspjeh bh. inovatora na Sajmu u Genevi: Sedam medalja za osam inovacija\nOvogodišnji "Sarajevo Unlimited" okupio je učesnike iz više od 20 zemalja, primljene su prijave više od stotinu startup-a, a više od 3.000 posjetilaca pratilo je program Foruma.\nTri puna dana programa na pet lokacija, brojni inspirativni i uspješni primjeri start up kulture, veliko interesovanje investitora, sjajni govornici, uključenost i zainteresovanost domaćih institucija i kompanija - pozitivan su signal da je Sarajevo Unlimited prošle godine pokrenuo važne promjene.\nBudućnost uspješne ekonomije je u efikasnoj primjeni tehnoloških inovacija, digitalnih trendova, prepoznavanju talenata i globalnoj povezanosti koje razvoj IT omogućava – glavna je poruka govornika, uspješnih preduzetnika – inovatora i investitora sa glavne bine Foruma.\nOtvaranju u sarajevskoj Vijećnici prisustvovalo je više od dvije stotine gostiju a sa specijalno izrađene Unlimited bine, zvanicama je dobrodošlicu poželio premijer Kantona Sarajevo Elmedin Konaković, naglašavajući da ovakvi događaji utiču na svijest onih koji kreiraju političke i društvene procese u zemlji, pozicionirajući IT industriju na pravo mjesto, "jer bez nje neće biti lako ostalim industrijama u skorijoj budućnosti".\nPrvi dan Foruma, prije zvaničnog otvaranja obilježio je događaj pod nazivom Startup Battle tokom kojeg je 20 najboljih starup-a iz regiona, koji su prošli prvi krug selekcije u oktobru, predstavilo svoje ideje.\nPobjednik ove bitke proglašen je posljednjeg dana foruma, nakon što je žiri odabrao najbolji startup pod nazivom Koola, koji je nagrađen sa 5.000 KM.\nOdabrana je i nagrađena maskota EYOF-a 2019, pa će Groodvy tako postati i najprepoznatljiviji detalj Evropskog olimpijskog festivala mladih u 2019. godini.\nZvanična maskota kreativno je rješenje agencije Vizija. Timu Vizije je tokom posljednjeg dana programa Sarajevo Unlimited-a gradonačelnik Istočnog Sarajeva Nenad Vuković uručio ček na iznos od 1.500 KM.\nRezidentna koordinatorica Ujedinjenih nacija te rezidentna predstavnica Razvojnog programa UN-a (UNDP) Sezin Sinanoglu i ambasadorica Švicarske u BiH Andrea Rauber Saxer, također, su naglasile važnost ovog događaja, podsjećajući da ova industrija pomaže ekonomskom razvoju države.\nOrganizatori ovog sajma inovacija uručili su gradonačelniku Sarajeva Abdulahu Skaki "viber stickere Grada Sarajeva", koje je uradio tim mladih dizajnera iz startup acceleratora Networksa.\nOsam panela, šest key note govornika, osam Skills of Tomorrow radionica, samo su neki od značajnih rezultata trodnevnog Foruma inovacija.\nIstovremeno, održan je B2B Bisnode događaj koji je okupio 90 kompanija i rezultirao sa 12 sporazuma, a predstavljeno je i šest nainovatinijih projekata koji su rezultat projekta ”Jačanje uloge mjesnih zajednica u Bosni i Hercegovini” koje podržavaju vlade Švicarske i Švedske a implementira UNDP.\nSajam inovacija u okviru Sarajevo Unlimited foruma okupio je 80 startup-a, a njega je tokom dvosatne posjete obišao predsjedavajući Vijeća ministara Bosne i Hercegovine Denis Zvizdić.\n- Bez adekvatnog obrazovanja, bez pravih znanja i iskustava, bez naučno-istraživačkog elementa, bez inovacija, ne možemo govoriti o društvu znanja, ne možemo govoriti o naprednom društvu i ne možemo govoriti o ekonomskom razvoju. Ovi mladi ljudi zaslužuju podršku i što se tiče nivoa BiH, učiniću sve da i nastavimo podržavati ovakve manifestacije i stvaramo ambijent koji će im omogućiti da svoje ideje pretvore u realne, konkretne projekte koji mogu imati i jednu komercijalnu proizvodnju, odnosno primjenu u samoj praksi - istakao je Zvizdić tokom posjete.\nPosebno interesovanje je iskazao za BBC-jev Blue Room – projekat koji na najbolji način predstavlja virtuelnu realnost, personalizovana iskustva i prilagođavanje potrebama korisnika, a budućnost su medija.\nNastup na Sarajevo Unlimitedu ujedno je bila i balkanska premijera ovog BBC-jevog projekta.\nTitula i Sarajevo Unlimited startup-a za najinovativniju kompaniju uručena je bosanskohercegovačkom startup-u Ministry of programming na događaju u organizaciji Vijeća stranih investitora u BiH.\nPredsjednik Vijeća stranih investitora Branimir Muidža ocijenio je da se organiziranjem "Sarajevo Unlimiteda 2017" Sarajevo stavlja na kartu zemalja koje prate aktivnu start-up ICT scenu, a sada je i u BiH svima jasno da se budući razvoj ne može bazirati samo na, primjera radi, eksploataciji šume ili ruda.\n- Potrebno je bazirati se na ono što rade zemlje zapada. U 21. stoljeću je u toku četvrta industrijska revolucija kojoj je 'pogonsko gorivo' upravo ICT sektor. Stoga je ovo dobra prilika za mlade inovatore i mlade kompanije da pronađu put ka tržištu - naglasio je Muidža.\nTrodnevni forum inovacija zatvoren je ovacijama učesnika uz obećanje i najavu da će treće izdanje u Sarajevu biti nova prilika za talente i inovativne projekte da se susretnu sa partnerima i investitorima.\nPodršku ovogodišnjem Sarajevo Unlimitedu su pružili partneri iz osam zemalja u regionu te zvanični partneri foruma: Vlada Švicarske sa projektima YEP, Market Makers i Prilika Plus, uz podršku UNDP, Grada Sarajevo, Kantona Sarajevo i Vijeća ministara, saopćili su organizatori, saopćeno je iz Sarajevo Unlimiteda.\nTagovi: SajamInovacijeSarajevo Unlimited 2017Sarajevo


(FOTO) POPOVIĆ SE SASTAO SA NAJBOLJIM ROBOTIČARIMA U SRBIJI! Ministar sa studentima pobednicima takmičenja "EUROBOT 2019" - Informer\n(FOTO) POPOVIĆ SE SASTAO SA NAJBOLJIM ROBOTIČARIMA U SRBIJI! Ministar sa studentima pobednicima takmičenja "EUROBOT 2019"\nMinistar za inovacije i tehnološki razvoj, Nenad Popović, primio je danas studente četvrte godine Fakulteta tehničkih nauka u Novom Sadu, koji su osvojili prvo mesto na međunarodnom takmičenju u robotici "EUROBOT 2019" u Francuskoj, u konkurenciji 33 tima iz 16 zemalja.\nMinistar je čestitao studentima i poručio da je Srbija zemlja sa najboljim inženjerima i da je naše inženjersko obrazovanje prepoznato u svetu.\n- Srbija ima najbolje inženjere u ovom delu Evrope, jer imamo najbolje tehničke fakultete južno od Minhena i Beča - naveo je Popović.\nMinistar je istakao da je ovakak uspeh inženjera iz Srbije, upravo rezultat rada njihovih profesora.\n- Elektrotehnički fakultet u Beogradu, Tehnički fakultet u Novom Sadu, Elektronski fakultet u Nišu, Fakultet organizacionih nauka u Beogradu jesu mesta odakle kreće inovacioni i tehnološki razvoj Srbije - rekao je Popović.\nMinistar za inovacije i tehnološki razvoj je podsetio da u Americi, nakon završenih studija 80 - 90 odsto studenata žele da osnuju svoje kompanije, dok kod nas 90 odsto mladih koji završe fakultete žele da rade za druge poslodavce, a svega 10 odsto da pokrene svoj sopstveni biznis i osnuje svoju startap kompaniju.\n- Neophodno je da idemo ka evropskom i svetskom modelu, a za to je od presudne važnosti da uz razvoj svojih tehničkih kompetencija, naši inženjeri razvijaju i svoj preduzetnički duh i takozvane meke veštine - zaključuje Popović.\nMinistar je naveo da će Vlada Srbije nastojati da pruži podršku u uspostavljanju Nacionalnog centra za robotiku i veštačku inteligenciju u Novom Sadu.\nProfesor dr Branislav Borovac istakao je važnost jasnih prezentacija.\n- Studentima sam sugerisao da naprave što bolje prezentacije, jer ako niste u stanju da prezentujete svoju genijalnu ideju, ona ne postoji - naveo je Borovac.\nOn se zahvalio na prijemu i istakao važnost podrške Vlade Srbije, kako bi nastavili istim tempom, za koji imaju i veština i potencijala.\nTim studenata „PMG robotiks“ pobedio je u finalu takmičenja ruski tim „Riset“ iz Skoltek kosmičkog centra, Instituta za nauku i tehnologiju iz Moskve. Za tu priliku oni su konstruisali autonomne, funkcionalne robote sa elektronskim komponentama, koji su se putem senzora i motora kretali po startnim poljima i imali zadatak da predvide poteze protivnika.\nTema ovogodišnjeg takmičenja je bila Fabrika atoma (Atom factory) u čast hemičara Dmitrija Mendeljejeva.\nNenad Popović ministar za inovacije pobednici studenti Tehnološkog fakulteta


M. K. 26. maja 2019. 07:26\nU istraživanju, u kome je učestvovalo 50 muškaraca, naučnici su pokazivali fotografije različitih žena, sa ružem i bez njega. U prvih 10 sekundi muškarci su „fiksirali“ pogled na ružičasti karmin, u proseku 6,7 sekundi, dok je za crveni ruž njihovu pažnju držao u proseku 7,3 sekundi, prenose mediji.\nKad je žena imala karmin na usnama, muškarci su njenim očima posvećivali prosečno tek 0,95 sekundi, dok su na kosu „utrošili“ još manje – 0,85 sekundi. Pri tome, što su usne bile punije privlačile su više pažnje.\n„Istraživanje ukazuje na to da su crvene usne i percipirana atraktivnost žene još uvek neraskidivo povezani. Crveni ruž se pokazuje kao najmoćniji faktor privlačnosti koji značajno povećava vizuelnu fiksaciju“, zaključio je Biti.


Srbija spremnija za elementarne nepogode | Energetski portal Srbije\n„Nećemo sprečiti ni poplave, ni zemljotrese, ni sušu, bilo koju elementarnu nepogodu, ali ono što možemo da sprečimo jeste da šteta ne bude prekomerna. Napravili smo puno velikih koraka da bismo danas mogli da kažemo da smo i bezbedniji i spremniji“, kazao je Blagojević, ali je napomenuo da je potrebno još puno vremena i novca da bismo došli do tačke u kojoj ćemo moći da kažemo da smo bezbedni i spremni.\n„Tada su elementarne nepogode u Srbiji prestale da predstavljaju praznu pretnju i da budu nešto apstraktno“, kazao je Blagojević i dodao da se to što je Srbija danas bezbednija i spremnija pokazalo i na delu, reagovanjem na poplave 2016.\n„Promenila se svest o reagovanju, što je dobro. Sada nam predstoji promena svesti da se mnogo radi i kada se ništa ne dešava, odnosno promena svesti o preventivi“, kazao je Marić.\n„Kod nas kada se ništa ne dešava je najkritičniji trenutak, jer onda se ljudi opuste. Treba da kao društvo pokažemo da razmišljamo o ovoj temi i da na njoj radimo i uradimo da sistem bude bolji. Tema današnje konferencije je jedan od koraka u tom pravcu“, naveo je Predrag Marić.\nNa konferenciji je predstavljen „Program upravljanja rizikom od elementarnih nepogoda u jedinicama lokalne samouprave“, sa posebnim osvrtom na jačanje rodno osetljivih politika, koji je pomogla Misija OEBS-a u Srbiji, a šef te Misije Andrea Oricio kazao je da je reakcija cele zajednice uvek mnogo uspešnija ako se rodna komponenta uzima od početka u stvaranju nekog dokumenta ili traženju održivih rešenja.\nOricio je dodao i da OEBS nastoji da ostvari puno partnerstvo sa akterima i državnim institucijama, da pruži savete i tehničku podršku koja omogućava da se sprovode reforme i u sektoru o elementarnim nepogodama.\nGovoreći o Programu, Staničić je kazao da je to dokument koji je prvi od primera usklađivanja lokalnih strategija i planova sa republičkim, a sve u skladu sa planskim sistemom Republike Srbije.\n„U stvari, mi pričamo o sistemu, odnosno kako da ga napravimo da bude konzistentan, da prepoznaje sve nivoe vlasti, uloge i da se zna ko šta radi“, kazao je Staničić.


Janjušević: Slobodna zona otvara nova radna mesta u Priboju – ZoomUe\nby Vesna Đurović · 7 августа, 2019\nPRIBOJ-U Slobodnoj zoni Priboj danas rade 434 radnika u kompanijama iz Španije, Turske, Švedske, Holandije, kao i nekoliko domaćih. Kompanije konstantno šire proizvodnju, povećavaju broj zaposlenih i Slobodna zona Priboj je jedna od najbrže rastućih industrijskih zona u Zapadnoj Srbiji,izjavio je narodni poslanik Krsto Janjušević.\n“ Pre manje od četiri godine, na 27 hektara imali smo devastirano područje bez adekvatne pristupne saobraćajnice, sa minimumom privrednih aktivnosti i nekoliko desetina radnika. Tada se, na inicijativu Aleksandra Vučića i uz snažnu podršku njegovog tima, krenulo u formiranje i infrastrukturno opremanje Slobodne industrijske zone, što je u mnogim krugovima žestoko osporavano i potcenjivano. Rezultat te vizije i napornog rada je to da je Priboj danas lider u privlačenju investicija u oblasti idustrijske proizvodnje u Zlatiborskom okrugu i da su susedne opštine zainteresovane da primene sličan model“,ističe Janjušević.\nKoliko se ulaže u turističke kapacitete i koliko razvoj ove privredne grane može da doprinese razvoju?\nZapadna Srbija i Zlatiborski okrug imaju ogroman turistički potencijal, koji Vlada Srbije prepoznaje i podržava nizom važnih projekata. Istakao bih nastavak radova na Koridoru 11 u delu Preljina-Požega, dužine 30,9 kilometara i vrednosti 450 miliona evra, koje je nedavno otvorio predsednik Vučić. Koridor 11 turistima će dodatno približiti lepote Tare, Zlatibora, Zlatara, Pribojske banje, i privrednike usmeriti da dodatno investiraju u turističke kapacitete ovog dela Srbije. Istakao bih značajnu investiciju u Pribojsku banju, koja će u narednim godinama biti jedna od najlepših banja u Srbiji, kao i uspešnu privatizaciju hotela „Bić“, gde se očekuje investicija od 1,7 miliona evra.\nDa li postoje najave novih ulaganja?\nNa pragu smo velike nemačke investicije u oblasti automobilske industrije u Priboju. Tim predsednika Srbije aktivno radi na ovom projektu i veliki sam optimista da će biti realizovan, što bi značilo novih 300 radnih mesta za Pribojce. Posebno sam srećan jer je jedna od najboljih domaćih kompanija „Inmold“ iz Požege započela poslovanje u Priboju. Radujemo se ogromnoj investiciji, novim radnim mestima i primeni dualnog obrazovanja.\nIzvor: SNS Informator\nTags: krsto janjuševićpribojslobodna zona\nPočinje Park fest (video)\n31 јула, 2015\nby branko · Published 31 јула, 2015\nPoplavljena požeška dolina (video)\n19 априла, 2014\nby branko · Published 19 априла, 2014\nNext story Inhalacija vazduhom iz košnice (VIDEO)\nPrevious story U Užicu dovoljno rezervi krvi,u akciji i SNS


Uspešan početak BalkanDetox LIFE projekta – Društvo za zaštitu i proučavanje ptica Srbije\nIako se partneri i zainteresovane strane nisu mogli lično sastati na uvodnom sastanku, BalkanDetox LIFE projekta zbog ograničenja izazvanih pandemijom COVID-19, zahvaljujući interesovanju i učešću brojnih relevantnih aktera onlajn sastanak je uspešno održan.\nPregled uvodnog sastanka\nU ponedeljak, 30. novembra 2020. početni sastanak BalkanDetok LIFE okupio je devet projektnih partnera zajedno sa važnim zainteresovanim stranama sa prostora Balkana i drugih delova sveta kako bi se upoznali sa projektom, njegovim ciljevima, vremenskim rokovima i svim pratećim detaljima. Sastanak je započet diskusijom o uspostavljanju zvaničnih radnih grupa u svakoj od relevantnih balkanskih zemalja, što se smatra ključnim momentom u obezbeđivanju institucionalne saradnje i podrške u borbi protiv ilegalnih praksi poput trovanja divljih životinja, jer se organizacije civilnog društva ne mogu same boriti protiv ovog problema.\nNa sastanaku je prisustvovalo 110 učesnika, a najveći broj prisutnih učesnika istovremeno bio je 80, budući da su se ljudi uključivali i odlazili u zavisnosti od sesija na kojima su želeli da prisustvuju. Uspešnost sastanak se ogleda i u uspostavljanju novih kontakata, razmeni znanja i iskustva, kao i jačaju saradnje između ključnih aktera u borbi protiv najveće pretnje po opstanak lešinaa u regionu – ilegalnog trovanja divljih životinja!\nProjektne aktivnosti planirane za 2021.\nPočetni sastanak je kamen temeljac uspešan projekat – koji su naredni koraci na BalkanDetox LIFE? Projektni tim ima ambiciozne planove za 2021. godinu, uzimajući u obzir kontinuirano prilagođavanje i eventualne modifikacije izazvane pandemijom.\nJedna od najznačajnijih aktivnosti za narednu godinu su sastanci sa relevantnim državnim institucijama u Albaniji, Bosni i Hercegovini, Hrvatskoj, Grčkoj, Republici Severnoj Makedoniji i Srbiji kako bi se započeo razvoj nacionalnih standardnih operativnih protokola u istrazi incidenata trovanja.\nPored toga, biće održani i drugi sastanci u vezi sa razvojem i usvajanjem nacionalnih strategija za borbu protiv trovanja, kao i istragom obima zloupotrebe i porekla legalnih i ilegalnih toksičnih supstanci koje se koriste za trovanje divljih životinja. Partneri na projektu će biti organizatori specifičnih edukativnih radionica u svojim zemljama, tamo gde trovanje divljih životinja predstavlja ozbiljan problem, kako bi se obratili ljudima koji posežu za otrovima u svakoj zemlji projekta, i takođe promovisali upotrebu preventivnih mera koje su bezbedne za životinje i životnu sredinu.\nI na kraju, ali ne najmanje važno, predviđeno je da se prva obuka u okviru “Wildlife Crime Academy” održi u Španiji sa zaposlenima iz nevladinih organizacija i državnih institucija sa Balkana održi sledećeg proleća. Obuka ima za cilj jačanje institucionalnih kapaciteta i efikasnosti tužilaštva u cilju boljeg procesuiranja slučajeva trovanja usvajanjem španskog primera dobre prakse.


Položeni vijenci na spomenik Petru Kočiću - Novosti Plus\nPredstavnici grada Banjaluka i Udruženja književnika Republike Srpske položili su danas vijence na spomenik Petru Kočiću u ovom gradu, a povodom početka tradicionalne manifestacije “Kočićev zbor”, koja će svečano biti otvorena večeras u čast književniku i narodnom tribunu.\nGradonačelnik Draško Stanivuković rekao je da se “Kočićev zbor” organizuje 56. put, te da je riječ o tradiciji na koju je cijeli grad ponosan.\n“Narednih dana imaćemo bogat kulturno-umjetnički program, sve u čast našem piscu, tribunu i narodnom heroju. Duh Kočića živi u ovim krajevima i kroz sve ove manifestacije mi to želimo da njegujemo”, rekao je Stanivuković novinarima u Banjaluci.\nOn je dodao da će “Kočićev zbor” biti održan u Banjaluci, njegovim rodnim Stričićima, te u Beogradu.\n“Posebno važno je da ćemo ove godine prvi put čuti nove riječi Kočića, koje nisu bile objavljene do sada, što je i te kako značajno i na čemu smo zahvalni priređivaču Zoranu Pejašinoviću, koji je došao do tih saznanja”, naveo je Stanivuković.\nStanivuković je pozvao sve Banjalučane da budu dio “Kočićevog zbora”, te naveo da je ove godine poseban akcenta stavljen na Kočićevo ognjište, s ciljem da ono živi 365 dana u godini, a ne samo sedam dana koliko traje manifestacija.\n“Želimo da tokom cijele godine turisti, osnovci i srednjoškolci, studenti i svi građani posjećuju Kočićevo ognjište, te da se kroz to u njih utka duh koji je neizostavan za naše krajeve, posebno ako hoćemo kao narod da imamo budućnost”, rekao je Stanivuković.\nPredsjednik Udruženja književnika Republike Srpske Predrag Bjelošević rekao je da se, nažalost, od Kočićevih dana do danas, malo šta u globalnom smislu promijenilo.\n“I dalje smo stalno u potrazi za slobodom, stalno smo na Kočićevom putu. On je taj koji je utemeljio savremenu prozu, ali on je i narodni tribun i primjer za sve koji se danas bave sličnim poslovima”, istakao je Bjelošević.\nBjelošević je naglasio da je i za ovu godinu pripremljen dostojanstven književni program, koji će se odvijati u Banjaluci i Beogradu, gdje će biti organizovan Kočićev dan.\n“Imaćemo večeri satire, drame, predstavljanje mlađeg pjesništva Republike Srpske. Završnica svečanosti je u subotu, 28. avgusta, kada će se pisci, učesnici `Kočićevog zbora`, naći u manastiru Gomionica gdje se tradicionalno održava poetski čas i kada će u Banskom dvoru biti održana svečana akademija”, naveo je Bjelošević.\n← Prvi put prosječna plata iznad 1.000 KM\nPetrović: Lokalna vlast da kreira projekte s ciljem održivog razvoja Srpske →\nU RS PROGLAŠENO VANREDNO STANJE\n28 Marta, 2020 Dragana Morača\t0


Fanovi izvređali Kim Kardašijan jer traži od Kloi da ostavi supruga\nJavnost prozvala rijaliti zvezdu zbog sramne prošlosti\nFanovi izvređali Kim Kardašijan jer traži od sestre Kloi da ostavi supruga\nNBA zvezda Lamar Odom predmet je razdora u kući Kardašijanovih, jer je zbog njegovih preljuba i problema sa drogom Kim u svađi sa sestrom. Dok novopečena mama smatra da košarkaš šteti ugledu njihove porodice, na Internet mrežama čitaoci Dejli mejla izvređali su starletu podsetivši je na njenu prljavu prošlost\nŠuška se 03.10.2013. - 21:15h\nNajzvučnije ime ženskog klana porodice Kardašijan stidi se svog zeta Lamara Odoma i traži od sestre Kloi da podnese zahtev za razvod braka. Kim Kardašijan nije jasno zašto je njena sestra oprostila košarkašu brojne prevare i ostala uz njega, jer NBA zvezda očigledno pokazuje da ne želi da se odrekne droge.\nIako devojka Kanjea Vesta smatra da je Lamar doneo negativan publicitet njenoj porodici, mnogi se ne slažu sa rijaliti zvezdom i kažu da je ona jedina koja je ukaljala ugled svoje familije.\nČitaoci Daily Mail-a osuli su paljbu po starleti i podsetili je da je njen brak sa bivšim suprugom Krisom Hamfrisom trajao samo 72 dana. Mnogi su govorili i o njenom porno filmu, koji je snimila upravo sa Hamfrisom, i kažu da je ona poslednja koja bi trebalo da govori o bilo kakvom ugledu, jer ga sama nikada nije imala.\nBritanci podržavaju Kloi i nazivaju je hrabrom ženom zbog toga što je uporna u tome da sačuva svoj brak, dok Kim upućuju oštre komentare da sve radi zbog popularnosti, koja joj je naglo opala. Oni, takođe, prozivaju rijaliti zvezdu zbog veze sa Kanje Vestom (Kanye West), koga nazivaju raznim pogrdnim imenima i kažu da je reper jedna od najantipatičnijih ličnosti svetskog šoubiznisa.\nKloi je bila u suzama nakon sestrinih napada, što je još više izazvalo bes fanova, ali i onih koji nisu pristalice Kardašijanovih.\nKim KardašijanKloi KardašijanLamar OdomSvađaPreljubaPrevaraDroga


Tajna najsigurnije vazdušne luke na svetu koju sada svi žele iskopirati\nAko pitate bezbednosne stručnjake koji je najsigurniji aerodrom na svetu, velika većina bez dvoumljenja će odgovoriti – Ben Gurion. Kao glavni međunarodni aerodrom u Izraelu, radi se o velikoj i primamljivoj meti za mnogobrojne radikalne grupe.\nMožda ne iznenađuje činjenica da bezbednosna služba na aerodromu doživi između 50 do 70 incidenata dnevno, ali itekako iznenađuje činjenica da tih incidenata nisu svesni ni putnici na aerodromu, ali ni mediji.\nNaime, izraelski stručnjaci usavršili su sistem koji pruža optimalni odnos između sigurnosti i lakoće putovanja, i sve potencijalne pretnje rešavaju se brzo i lako, na mestima gde ne mogu ugroziti dobronamerne putnike.\nNa Ben Gurionu putnici ne skidaju cipele, ne oduzimaju se bočice sa napitcima, ne rade se detaljni pregledi prtljaga, putnici ne moraju da prolaze kroz masovne detektore, a kuriozitet je da se poslednji napad se dogodio pre više od 40 godina, kada su pripadnici japanske Crvene armije, pristigli iz Rima, automatskim puškama i bombama napali druge putnike u prostoru za dolaske. Takođe, nijedan avion koji je poleteo sa Ben Guriona nikad nije bio otet niti raznesen.\nKako uspevaju da postignu toliki nivo bezbednosti?\nSlužbenici na aerodromu Ben Gurion ne traže bombe i noževe – oni tragaju za lošim namerama.\nBezbednosne službe na Ben Gurion aerodromu\nDok će na američkim ili evropskim aerodromima službenik gledati u monitor i tražiti skriveno oružje ili eksploziv, u Tel Avivu će vas gledati u oči i postavljati pitanja koja su psiholozi dizajnirali kako bi izazvali reakciju kod terorista.\nTeroristi se po pravilu ne boje smrti, ali se boje da budu uhvaćeni. Teško je nositi bombu sa sobom i ostati miran, a ispitivači na Ben Gurionu reaguju na znakove nervoze. Sumnjive šalju na sledeći nivo intenzivnijih intervjua, gde bolje istrenirani stručnjaci razdvajaju potencijalno opasne od običnih ljudi koji su nervozni zbog leta, kašnjenja ili nečeg trećeg.\nBen Gurion se također oslanja na višestruke krugove zaštite – prvi susret sa osobljem aerodroma događa se više od kilometar daleko od terminala, gde se na kućicama sprovodi prvi kratki intervju s putnicima dok su još u vozilu. Prolaze kroz još nekoliko krugova zaštite, dok na kraju ne stignu do svog aviona. Dok ne prođu prva dva kruga, ne nalaze se u blizini većih grupa ljudi – obrnuto od većine američkih i evropskih aerodroma, gde svi putnici stoje u masovnim redovima za bezbednosni pregled, koji su idealne mete za bombaše samoubice.\nIzraelske službe bezbednosti oslanjaju se i na kvalitetne obaveštajne podatke – sve agencije imaju direktnu liniju komunikacije sa aerodromima, i redovno osvežavaju liste traženih i sumnjivih osoba. Agenti koji ispituju putnike nalaze se i na ček-in šalterima na drugim aerodromima sa kojih kreću El-Alovi letovi za Ben Gurion. Nekoliko puta već su zaustavili ili uhvatili potencijalne teroriste koji su prošli redovne beznednosne provere na drugim aerodromima.\nPutnici koji ne privuku posebnu pažnju ispitivača mogu od kućica pred aerodromom do svog terminala doći u samo 25 minuta, što je vrlo kratko vreme, retko viđeno u avio saobraćaju. S druge strane, takav nivo sigurnosti zahteva brojno i vrlo dobro obučeno ljudstvo, koje nije jeftino.\nRadi se o rešenju koje bi sigurno podiglo cenu avio prometa u Evropi, i znatno usporilo proces ukrcavanja putnika. Dok kroz Ben Gurion godišnje prođe oko 11 miliona putnika, kroz britanski Hitrou prolazi gotovo šest puta više. Bilo kakvo rešenje primenjivo na evropske aerodrome zahtevalo bi njihovo prilagođavanje kako bi se na složeniji način moglo obraditi isti broj putnika koji sada prolaze kroz njih.\naerodrom, bezbednost, izrael


Početak/Turističke vesti/Ljajić: Turisti su raskidali ugovore, uzimali vaučere a nekima su i vraćene pare\nVidi Srbiju 25. aprila 2020.\nIndividualna je odluka svakog građanina da li će ići u inostranstvo na letovanje ove godine, rekao je potpredsednik Vlade i ministar trgovine, turizma i telekomunikacija Rasim Ljajić i dodao da će za odmor u Srbiji turističke vaučere moći da koristi još 400.000 građana.\n„Nikom neću da kažem idi, ili nemoj da ideš, ali meni ne pada na pamet da u ovim okolnostima idem na letovanje. Ja bih razumeo da je to lek pa da čovek i nešto rizikuje, ali da idem i plaćam skupe aranžmane i budem ograđen i gledam oko sebe ima li nekog ko bi mogao da mi prenese virus, nisam lud da to radim. Ne pada mi na pamet da dovodim u opasnost sebe, decu, familiju“, istakao je Ljajić.\nAko ste propustili... Ljajić: Procenjena šteta u turizmu za pet meseci blizu 300 miliona evra\nEpidemiolozi poslednjih dana preporučuju da se za ovogodišnji odmor biraju srpske turističke destinacije, jer je kako kažu ovde trenutno najstigurnije. Ne isključuje se i mogućnost da će vam za odlazak u inostranstvo uskoro biti potreban i odgovarajući test.\ninostranstvo leto Rasim Ljajić turisti\nNepregledne borove šume „skirivaju“ malenu Jablanicu koja je biser seskog turizma na Zlatiboru (VIDEO)


Datum objave: 03.07.2020 15:49 | Autor: Ministarstvo održivog razvoja i turizma\nMinistarstvo održivog razvoja i turizma je 2. jula 2020. godine izmijenilo tekst Javnog poziva za iskazivanje interesovanja za kvalifikovanje projekata na Listu razvojnih projekata u oblasti turizma od 26.09. 2019. godine, i to u dijelu koji se odnosi na dokumentaciju kojom se dokazuje ispunjenost uslova za kandidovanje projekata, konkretno za dokumentaciju kojom se dokazuje finansijska sposobnost, odnosno kapacitet za realizaciju projekta.\nNaime, provjerom priložene dokumentacije kod odgovarajuće finansijske institucije, kojom se dokazivala finansijska sposobnost za realizaciju određenog projekta, došlo se do saznanja da podnijeta dokumentacija nije bila izdata od strane te institucije, što će biti predmet procesuiranja prema nadležnim organima, kako bi se provjerile sve činjenice povodom tog slučaja.\nImajući u vidu navedeno, a u cilju održavanja kredibilnosti ovog programa i njegovih nosilaca, izmjenom Javnog poziva precizirano je dostavljanje neopozive bankarske garancije kojom se garantuje realizacija planirane dinamike investicija iz Biznis plana i Revidovanog glavnog projekta, što je adekvatan instrument obezbjeđenja investicije. Ova novina biće podsticaj za kredibilne investitore koji žele da participiraju u programu „ekonomskog državljanstva“, budući da ista predstavlja uobičajen model obezbjeđenja u poslovanju.


Vesti online / Srpski informativni portal / Čelsi na "Mestalji", BATE dočekuje Barsu\nČelsi na "Mestalji", BATE dočekuje Barsu\nProradio? - Fernando Tores\nPosle pobede u prvom kolu na svom terenu protiv Bajera iz Leverkuzena, Čelsi je na prvom mestu u Grupi E i želi da nastavi sa dobrim rezultatima na najtežem gostovanju. Na svoj bivši stadion vratiće se i Huan Mata koji je ovog leta stigao u London iz Valensije. Španski klub se uzda u najveće pojačanje, francuskog defanzivca Adela Ramija, da bi mogao da zaustavi napadače Čelsija među kojima su Nikolas Anjelka, Fernando Tores i Didije Drogba.\nU drugom meču Grupe E, Bajer Leverkuzen će na svom stadionu igrati protiv belgijskog Genka. Nemci se u prvom kolu izgubili na gostovanju Čelsiju, a za vikend su u Bundesligi poraženi od minhenskog Bajerna sa 0:3. U Leverkuzenu se nadaju da posle serije loših rezultata mogu da pobede belgijskog šampiona i dođu do prvih bodova, dok Genk želi da ostane neporažen na gostovanju u Nemačkoj.\nU Grupi F, Arsenal igra na svom terenu protiv Olimpijakosa i posle pobede za vikend protiv Boltona od 3:0 očekuje da nastavi niz dobrih rezultata i popravi slab utisak sa početka sezone. Arsenal je osvojio bod u prvom kolu na gostovanju u Dortmundu, dok je Olimijakos izgubio u Atini od francuskog Marseja.\nU redovima "tobdžija" neće biti organizatora igre Džeka Vilšira koji je povredio zglob i neće igrati nekoliko meseci. Trener Arsen Venger na sredini terena će se morati osloniti na Mikaela Artetu koji je stigao iz Evertona, a napad će predvoditi kapiten Robin Van Persi.\nU drugoj utakmici Grupe F na stadionu Velodrom gostuje Borusija Dortmunda.\nFrancuzi su posle pobede u Atini na čelu tabele, ali loši rezultati u domaćem prvenstvu pokazuju da tim nije u formi. Borusija koja je prošle sezone osvojila Bundesligu ali beleži promenjive rezultate, a gostovanje u Francuskoj će pokazati koliko tim iz Dortmunda može ove godine u Evropi.\nU Grupi G u Sankt Peterburgu sastaće se dva bivša pobednika Liga Evrope. Zenit, pobednik iz 2008. dočekaće Porto - prošlogodišnjeg šampiona. Ruski tim je u prvom meču iznenađujuće izgubio od Apoela i mora da osvoji bodove na svom terenu da bi ostao u trci za prolaz dalje.\nPortugalci su u prvoj utakmici savladali ukrajinski Šahtjor i lideri su grupe.\nU drugom meču, Šahtjor iz Donjecka dočekaće kiparski Apoel.\nBarselona putuje na meč drugog kola grupe H u Belorusiju, gde se sastaje sa ekipom Bate Borisov. Pošto je u prvoj utakmici igrala 2:2 sa Milanom na Kamp Nou, treba da osvoji tri boda da bi održala korak sa italijanskim timom.\nLione Mesi potvrdio odličnu golgetersku formu\nDomaći Bate Borisov odigrao je nerešeno u prvom meču u Češkoj, u beloruskom šampionu najavljuje da ne želi da igra epizodnu ulogu, a već ima iskustva igranja na svom terenu u najjačem evropskom takmičenju.\nTakođe u Grupi H, Milan je domaćin Viktoriji iz Plzenja i pobedom bi se učvrstio na čelu tabele posle vrednog boda osvojenog u Barseloni. U ekipi Milana Alesandre Pato je povređen kao i Robinjo i Kevin Princ Boateng, pa se trener Masimilijano Alegri nada da će Zlatan Ibrahimović biti spreman za meč i predvoditi napad.\nMecc Grupe G, Zenit - Porto igra se od 18 sati, a ostale utakmice od 20.45h.\n20:45h Valensija - Čelsi\n20:45h Bajer Leverkuzen - Genk\n20:45h Arsenal - Olimpijakos\n20:45h Olimpik Marsej - Borusija Dortmund\n18:00h Zenit - Porto\n20:45h Šahtjor - APOEL\n20:45h BATE Borisov - Barselona\n20:45h Milan - Viktorija Plzenj


Napretkove nade uspešne na startu - KruševacGrad\nNapretkove nade uspešne na startu\nNastavljeno je, posle zimske pauze, prvenstvo fudbalske Omladinske lige RIS grupa Sever. Već na startu sastale su se dve vodeće ekipe na tabeli, a u komšijskom derbiju Napredak je bio bolji od Trajala i slavio je sa 4:1\nGolovima Milićevića, Đekovića, Bogdana Jovanovića i Ristića, Napredak je zasluženo slavio protiv Trajala. Igralo se borbeno, sa dosta lepih akcija, a viđeno je i pet golova, što pokazuje da su se ekipe dobro pripremile za nastavak takmičenja.\nPosle ove utakmice, Napredak na tabeli ima deset bodova (ukupno 42) više od Trajala, koji ostaju na drugom mestu.\nNapredak i Trajal odigrali su međusobne utakmice i u pionirskoj i u konkurenciji petlića. I te dve utakmice dobio je Napredak. Pioniri su pobedili sa 3:1, a petlići sa 5:0 u utakmici u kojoj je Trostruki strelac bio Pecić.\nVučić kandidat naprednjaka za predsednika Srbije\nKuglaši Car Lazara slavili protiv Čačka\n10.06.2022 0 120\n25. juna 2022., 18:43


Nevena Božović, ovogodišnja predstavnica Srbije na Eurosongu plasirala se u dalje finale pesmom „Kruna“ koja je kod publike naišla na sjajne ovacije.\n– Sve dok Srbija na Evrosong bude slala pesme bez smisla i poruke, ljude koji ni u svojoj zemlji nisu uspeli da dotaknu publiku, nastup bez ikakve ideje, svake godine će se dešavati isto. Neka pobeda Marije Šerifović bude šablon po kojem mora da radi hrabra pesma, koja je poslala snažnu poruku uz inteligentan nastup. Evrosong je takmičenje u ideji poruci uz ozbiljno koketiranje sa LGBT stavovima. Koga LGBT „ne oseti“ taj na Evrosongu neće napraviti ništa.\nTags: jelena karleušaNevena Božović\nAni Kokić je SAMO JEDNA STVAR bila važna kad se razvodila a o tome je TEK SADA PROGOVORILA!


Bugarski: O platama u upravi treba da odlučuju opštine i gradovi | Autonomija\nBugarski: O platama u upravi treba da odlučuju opštine i gradovi\nNisu svi koji rade za državu vesele budžetlije\nOdgovornost za visinu plata službenika u lokalnim administracijama ne bi trebalo da ima republika, kao što je to sada slučaj, već bi je trebalo prebaciti na lokalni nivo, kaže pokrajinski sekretar za lokalnu samoupravu Branislav Bugarski.\nOn je, povodom najave usvajanja novog zakona o platama u javnoj upravi, ukazao da je Međunarodni monetarni fond tražio da se odredi i ograniči koliko će se ukupno novca trošiti na zarade zaposlenih u javnoj administraciji.\n„Međutim, način na koji će taj novac biti raspoređen trebalo bi da bude stvar lokalnih političkih elita. Ne treba Beograd da zanima kolika će biti plata načelnika uprave u nekoj opštini“, kazao je Bugarski gostujući u Jutarnjem programu Radio televizije Vojvodine.\nOn ukazuje da bi, na primer, predsednik opštine Kanjiža trebalo da odredi kolika je plata načelnika tamošnje opštinske uprave.\n„Zapravo se desilo u jednom momentu da načelnik opštinske uprave iz Kanjiže prešao da radi u Gradsku upravu u Subotici jer je tamo bolje plaćen. S druge strane, ne možete jednog načelnika uprave u Inđiji da izjednačite kroz platne razrede – a to će se upravo desiti zbog novog zakona – sa načelnikom neke nerazvijene opštinske uprave u Srbiji. Jednostavno, inđijski načelnik će, na primer, potpisati mnogo više građevinskih dozvola, njegov rad je mnogo kompleksniji i zahtevniji, iako obavlja isti posao i ima isto radno vreme kao i njegov kolega u nekoj drugoj opštini“, objašnjava Bugarski.\nNa pitanje neće li onda svi hrliti da žive u Beograd, ako će tamo biti najveće plate, on odgovara da je to pitanje za lokalne elite, ali da nikako ne bi trebalo dozvoliti uravnilovku. Trebalo bi razvijati tu vrstu tržišne motivacije, dodao je.\n„Plate na lokalu treba da budu stvar lokalne debate. Tako ćete razvijati i demokratiju“, objasnio je Bugarski.\nDodao je da se nada da će zakonom o platama u javnom sektoru biti „ispravljena nepravda“ koja je smanjenjem plata naneta zaposlenim u javnom sektoru, pre svih prosvetarima, zdravstvenim radnicima i policiji.\n„Nisu svi koji rade za državu vesele budžetlije, tu ima mnogo važnih i posvećenih profesionalaca koji rade veliki posao za državu“, ocenio je.\nIpak, dodao je, smatra da je pre ovog zakona trebalo utvrditi status zaposlenih u lokalnim i pokrajinskoj administraciji, zatim usvojiti zakon o maksimalnom broju zaposlenih u držaavnoj upravi. „Sada idemo u kontra smeru“, naveo je.


Napredovanje prema članstvu u skladu s individualnim rezultatima | EUME\nNaslovnica Press info Press Pregovori o pristupanju Napredovanje prema članstvu u skladu s individualnim rezultatima\nNapredovanje prema članstvu u skladu s individualnim rezultatima\nMinistar Pejović je upoznao ambasadora Bugarske s radom na zaokruživanju cjelokupnog procesa reformi s fokusom na ispunjavanje privremenih mjerila u oblasti vladavine prava. Iznio je očekivanje da će tokom predsjedavanja Bugarske EU Crna Gora otvoriti sva pregovaračka poglavlja i krenuti u intenzivniji proces njihovog zatvaranja.\nAmbasador Črvenjakov je pozdravio ostvarene rezultate i poručio da Bugarska podržava princip regate koji podrazumijeva napredovanje u skladu s ostvarenim individualnim rezultatima. Istakao je da će jedan od prvih prioriteta koje će Bugarska imati tokom predsjedavanja EU biti zagovaranje proširenja na zemlje Zapadnog Balkana. U tom kontekstu je prenio da će Bugarska intenzivirati komunikaciju država članica sa zemljama regiona, kroz organizaciju predstojećeg skupa posvećenog pravosuđu i unutrašnjim poslovima, te posebno organizaciji Samita između lidera država članica EU i Zapadnog Balkana u maju naredne godine. Na taj način će Bugarska, kao balkanska država, dati svoj doprinos daljoj integraciji Zapadnog Balkana i ubrzanju procesa proširenja.\nSagovornici su dogovorili dalju saradnju po pitanju priprema za predsjedništvo, a ambasador Črvenjakov je prenio poziv ministru Pejoviću da u narednom periodu posjeti Sofiju kako bi se ministricom za predsjedavanje Bugarske EU dogovorili sljedeći koraci i kalendar predsjedništva u kontekstu politike proširenja.


Bez pogodaka u utakmici Hetafea i Atletik Bilbaa - SPORTSKI ŽURNAL\nAtletik je nastavio niz utakmica bez pobede i posle devetog remija u La Ligi zauzima deveto mesto na tabeli sa 21 bodom. Hetafe je odigrao drugu uzastopnu utakmicu nerešeno i sa 11 bodova je pretposlednji\nFudbaleri Hetafea odigrali su večeras nerešeno 0:0 protiv Atletik Bilbaa, u utakmici 16. kola španskog prvenstva.\nU petom minutu nadoknade vremena trener Hetafea Kike Flores dobio je crveni karton.\nStefan Mitrović i Nikola Maksimović odigrali su ceo meč za domaći tim.\nDe Jong doneo tri boda Barseloni (VIDEO)\nBilbao pobedio Rajo, remi Sosijedada i Hetafea (VIDEO)\nReal protiv Elčea stigao do boda u nadoknadi vremena (VIDEO)


Blokčein dokazano brži od bankarskih Wire transfera\nBTC $42.360 -1,29%\nETH $3.235 -2,60%\nGrupa banaka iz Japana sprovela je test, a rezultati istog su otkrili da je bitkoinova Blokčein tehnologija spremna da trenutni monetarni sistem transfera pogura u 21. vek.\nBitkoin i revolucionarna Blokčein tehnologija imaju brojne prednosti – sigurnost, niže troškove i druge. Jedna od prednosti je i brzina transakcija, dok banke koriste Wire transfer metod već decenijama. Grupa banaka iz Japana sprovela je test, a rezultati istog su otkrili da je bitkoinova Blokčein tehnologija spremna da trenutni monetarni sistem transfera pogura u 21. vek.\nPrema Asian Nikkei Review, neimenovane megabanke, zatim Deloitte Tohmatsu AG i bitkoin menjačnice bitFlyer su tokom 2016. godine vršile testiranje, a rezultati su zaključeni u septembru. Cilj testiranja je bio da se odredi da li bitkoinova Blokčein tehnologija može da ispuni rigorozne zahteve postojećih sistema transfera. Može se sa pravom reći da su testiranja bila uspešna.\n“Blokčeinova brzina obrade transakcija je smatrana velikom manom”, napisao je Asian Nikkei Times. “Ali, istraživači su uspeli da odrade 1.500 transakcija u sekundi putem blokčeina, u poređenju sa 1.400 transakcija putem interbankarskog wire sistema.”\nKonkretni nazivi banaka nisu pomenuti, ali u izveštaju se navodi da su u pitanju 3 najveće grupe banaka u Japanu. Nove regulative u Japanu, koje su uvedene ovog proleća, dale su japanskim korporacijama mogućnost da legalno posluju koristeći unapređenja koje blokčein tehnologija pruža.\nUspeh testiranja znači da se očekuje veća implementacija blokčein tehnologije u finansijskom sektoru u 2017. godini. Dakle, blokčein startapi u tom regionu mogu očekivati velike ugovore sa kompanijama iz finansijskog sektora u narednim mesecima, pa i godinama.


Bregzit: EU spremna da produži period tranzicije : Južne vesti\nBregzit: EU spremna da produži period tranzicije\n08:04, 19. 10. 2018.\nTereza Mej je predložila da se rok produži „za nekoliko meseci"\nEU kaže da je spremna da produži post-bregzitni period tranzicije ukoliko Velika Britanija to želi.\nTrenutna dužina perioda tranzicije - osmišljenog da ublaži put od Bregzita ka ustaljenom putu Britanije i EU - iznosi 21 mesec.\nAli kako obe strane ne uspevaju da postignu dogovor, premijerka Velike Britanije je predložila da se rok produži „za nekoliko meseci".\nNeki zagovornici Bregzita su ljutito reagovali na ovaj predlog.\nIzvor iz EU je izjavio za BBC da su moguće „finansijske posledice" ukoliko Britanija produži period tranzicije.\nPredsednik Evropskog saveta Donald Tusk je razgovarao sa novinarima po završetku samita u Briselu na kojem nije došlo do rešenja o zaobilaženju novih kontrola na granici između Severne Irske i Republike Irske nakon Bregzita.\nOn je rekao da ukoliko „Britanija odluči da produži period tranzicije, to bi moglo da bude od pomoći za postizanje dogovora i siguran sam da će lideri biti spremni da razmotre tu opciju".\nTusk je rekao da je sada „u mnogo boljem raspoloženju" nego nakon poslednjeg samita u Salzburgu.\nPredsednik Evropske komisije Žan-Klod Junker rekao je da će se produžetak perioda tranzicije „verovatno dogoditi", dodavši da je to dobra ideja zato što ostavlja prostor za razvijanje dugoročnog odnosa između Britanije i EU.\nTereza Mej je ranije rekla da je produžetak tradicije nova ideja koja se rodila tokom pregovora, ali da se ne očekuje njena realizacija.\nBritanija bi trebalo da napusti EU 29 marta 2019. godine, i period tranzicije, koji Tereza Mej voli da naziva periodom implementacije, osmišljen je kako bi ublažio put budućih odnosa.\nTokom ovog tranzicionog perioda, koji bi trebalo da se završi 31. decembra 2020 godine, odnos između EU i Velike Britanije uglavnom ostaje isti.\nBritanija je pristala da privremeno zaustave formiranje čvrste granice - kao garanciju da se neće sprovoditi carinske kontrole - u slučaju rupe između perioda tranzicije i stupanja na snagu budućih odnosa.\nProblem je što obe strane moraju da se dogovore kakav će oblik imati to privremeno zaustavljanje formiranja granica i koliko će trajati.\nProdužetak perioda tranzicije će se „verovatno dogoditi", rekao je Junker\nReakcije na ideju o produžavanju tranzicije\nNa pitanje da li bi podržao produžavanje tranzicionog perioda, lider laburista Džeremi Korbin je rekao „Premijerka se upetljala u ovaj haos zato što nije uspela da postigne nijedan smisleni dogovor sa EU".\nSimpatizeri Bregzita takođe nisu impresionirani.\nKonzervativac Džejkob Ris-Mog je za Skaj Njuz izjavio da je ovo „poprilično bedan pokušaj izbegavanja rešavanja problema".\nGostujući u emisiji BBC Radija 4, bivši konzervativni ministar Nik Bols je period produžavanja tranzicije objasnio kao „očajnički poslednji pokušaj" i upozorio da Tereza Mej gubi podršku torijevaca.\nPremijer Republike Irske Leo Varatkar je rekao da duži period tranzicije nije zamena za konkretan dogovor oko granica.\nAli je rekao da ideja može u neku ruku biti korisna, dodajući „ukoliko pomogne da se ljudi uvere da se privremeno zaustavljanje formiranja granica neće desiti, to je pozitivna stvar".


Udruženje za bezbednost i zdravlje na radu Srbije » Obuke za bezbednost i zdravlje na radu\n/ PROJEKAT / Obuke za bezbednost i zdravlje na radu\nAndrijana Tomic on 01/11/2017 - 2:51 pm in PROJEKAT\nUdruženje za bezbednost i zdravlje na radu Srbije je u sklopu aktivnosti projekta “Povećanje kapaciteta i jačanje uloge regionalnih organizacija civilnog društva za poboljšanje uslova rada i dijaloga sa javnim institucijama održalo trodnevne obuke u period od 24-26.10.2017. godine u Kragujevcu. Obuke su održane tokom Evropske nedelje za bezbednost i zdravlje na radu koja se održava u periodu od 25-27.10.2017. godine i omogućava preduzetnicima, stručnjacima za bezbednost i zdravlje na radu i radnicima da zajedno razmene najbolje prakse o održivom i zdravom starenju kao deo kampanje “Zdrava radna mesta za sve uzraste”. Konferencija povodom evropske nedelje za bezbednost i zdravlje na radu u Srbiji je ove godine održana 25.10.2017. godine u Palati Srbije na temu “Bezbednost i zdravlje na radu u dualnom obrazovanju”.\nObuke su prevashodno imale za cilj uspostavljanje saradnje između organizacija civilnog društva, medijskih organizacija, javnih institucija za poboljšanje uslova rada. Izlagači na obukama su bili: Prof. Dr Slobodan Morača sa Fakulteta Tehničkih nauka iz Novog Sada, ekspert Gyorgy Karoly, Malcolm McIntyre (IOSH) predstavnik Konfederacije Sindikata Mađarske, zatim regionalni ekspert za medije, gospodin Bojan Kordalov, i regionalni ekspert za strateško planiranje, lobiranje i zastupanje.\nTokom predavanja koje je održao prof. Dr Slobodan Morača kroz prizmu nacionalnog zakonodavstva istaknuti su ključni aspekti uspostavljanja efikasnog sistema bezbednosti i zdravlja na radu, smernice, obaveze, metodologije i odgovornosti svih učesnika u sistemu bezbednosti i zdravlju na radu. On je istakao da je neophodno promovisati saradnju između pojedinaca, predstavnika bezbednosnih struktura i grupa radnika na način da bezbednost i zdravlje na radu postane zajednički napor.\nPrema njegovim rečima osnovni pravci upravljanja se mogu svrstati u tri tematske oblasti:\nFormulisanje i razvoj politika – ovo uključuje identifikovanje ključnih ciljeva i preispitivanje napretka u odnosu na njih;\nPlaniranje, merenje, pregled i procena rizika u skladu sa zakonskim normama i preporukama za minimiziranje rizika;\nObezbeđivanje efikasnog sprovođenja planova i izveštavanje o performansama sistema bezbednosti i zdravlju na radu.\nKada se govori o opasnostima i štetnostima na radu primeri iz prakse su brojni, no ono što se nekako uvek zapostavlja i to ne zanemarljivo jesu psihosocijalni rizici a to su pre svega profesionalni stres i loši međuljudski odnosi u sklopu kolektiva, koji u velikoj meri utiču na razvoj bolesti u vezi sa radom. Prof. Dr Slobodan Morača je naveo da bolje upravljanje procesima, kvalitetom i sl. dovodi do smanjenja troškova, povećanja efikasnosti i efektivnosti, većeg stepena zadovoljenja korisnika što predstavlja osnov za ostvarivanje većeg profita. Predstavnik Konfederacije Sindikata Mađarske Mr. Károly György, je predstavio Direktivu 89/391/EEC, Evropsku Strategiju za bezbednost i zdravlje na radu od 2014-2020, ulogu u funkciju Evropskog socijalnog dijaloga u pogledu poboljšanja uslova rada kao i primere dobre prakse.\nOn je naveo da 23% radnika u Evropi veruje da je njihova bezbednost i zdravlje na radu pod rizikom usled njihovog rada – znak nepoboljšanja uslova rada. Veliki broj radnika ulaže žalbe o efektima njihovog rada i to se odražava na njihovo psihosocijalno zdravlje. Stanje na radu može da dovede i do tragedije što je evidentirano i talasom samoubistava sa kojim su se susrele određene Francuske kompanije u skorije vreme, naveo je gospodin Károly. Novi oblici organizacije rada i povećani vremenski pritisak kao i intenzitet rada je glavni uzrok stresa na radu i mišićno-koštanih poremećaja. Manje kvalifikovana radna snaga i radnici koji obavljaju manuelne poslove su najviše izloženi. Očekivanje zdravog života radnika od 35 godina starosti raspoređenog na manuelnim poslovima je deset puta manji od menadzera. On je takođe predstavio i osnovne principe Okvirne Direktive 89/391, a to su obaveze poslodavca, obaveze zaposlenih kao i osnovne principe prevencije koji predstavljaju temelj bezbednog i zdravog poslovanja.\nKako bi se na što bolji način pristupilo rešavanju brojnih pitanja u sferi bazbednosti i zdravlju na radu potrebno je umrežavanje svih relevantnih institucija u saradnji sa CSO (organizacijama civilnog društva) i uspostavljanje regionalnog partnerstva sa organizacijama civilnog društva, javnim institucijama i medijima. Regionalni ekspert za PR aktivnosti i medije gospodin Bojan Kordalov je predstavio mehanizme i aktivnosti PR i istraživačkog novinarstva koji mogu dovesti do što većeg prisustva bezbednosti i zdravlja na radu u medijima ali ne samo u okviru nesreća na radu ili smrtnih slučajeva u vezi sa radom, nego i po pitanju dobrih industrijskih praksi koje mogu da budu smernice za što efikasnije poslovanje sa aspekta bezbednosti i zdravlja na radu. Regionalni ekspert Mario Veljkovik je predstavio strateško planiranje kao deo strateškog menadzmenta, načine lobiranja i zastupanja, zatim jačanje izgradnje saveza i umrežavanja CSO (organizacija civilnog društva) kao i uvid na nacionalnom i regionalnom nivou. Gospodin Mario Veljkovik je predstavio načine funkcionisanja mreža, plan za formiranje mreže i strateško partnerstva.\nOn je naglasio zašto je važno postojanje organizacionog identiteta poput misije, vizije i vrednosti svake organizacije, efikasnog i efektivnog menadzmenta i raspoloživost resursa, interakcija i odnosi između organizacija civilnog društva i njihovog spoljašnjeg konteksta (uključujući institucionalni okvir).\nTrećeg dana obuka je sprovedena IOSH kampanja “No Time to Lose” , detaljnije o kampanji u narednom članku.\nTokom obuka i interaktivnog učešća svih ciljnih grupa zaključeno je:\nNeophodnost uspostavljanja inkluzivnog i transparentnog procesa analize sistema socijalne politike otvorenog za sve aktere i usmerenog na razradi globalnih ciljeva.\nPrepoznaje se diversifikacija aktera i zainteresovanih strana u procesu postizanja poboljšanja ambijenta za bolje i bezbednije poslovanje. U tom kontekstu, potvrđuje se potreba za punim i efikasnim učešćem svih, a posebno socijalnih partnera, u globalnom procesu donošenju odluka. Potrebno je pojačati uloge i odlučivanje u okviru socijalnog dijaloga na svim nivoima, a posebno u okviru Radnog tela Socijalno-ekonomskog saveta Republike Srbije i Saveta za bezbednost i zdravlje na radu.\nJedan od proiritetnih ciljeva između ostalog, je podizanje svesti svih subjekata sistema o značaju bezbednih i zdravih uslova rada, kao i podizanje opšte i poslovne kulture odnosno nacionalne kulture prevencije u oblasti bezbednosti i zdravlja na radu\nIz dosadašnjih razmatranja i diskusija potvrđeno je da postoji dovoljan broj zakonskih i drugih normi kojima je uređeno ostvarivanje prava iz radnog odnosa, a pre svega u oblasti bezbednosti i zdravlja na radu. Međutim, brojni su problemi pre svega u sferi primene tih propisa, dakle u sprovedenom kontrolnom mehanizmu, koji u osnovi ne obezbeđuju primenu zakonskih propisa. Brojni problemi koji direktno ili indirektno utiču na zakonitost rada nastaju i zbog velikog broja otvorenih pitanja u funkcionisanju inspekcijskog sistema u celini.\nNeophodnost izrade programa kontinuiranog obrazovanja u oblasti bezbednosti i zdravlja na radu i to za: poslodavace, predstavnike zaposlenih i lica za bezbednost i zdravlje na radu.\nPodizanje svesti o važnosti zdravlja i bezbednosti na radu u svim vidovima obrazovanja: osnovnom, srednjem i visokostručnom obrazovanju i vaspitanju a posebno u dualnom obrazovanju i obrazovanju odraslih.\nPodsticanje naučno –istraživačkog rada u oblasti bezbednosti i zdravlja na radu koji je dugi niz godina zanemarivan. Sa ovog aspekta podržati inicijativu nove uloge naučnog i visokostručnog obrazovanja u oblasti bezbednosti i zdravlja na radu;\nPromocija kulture prevencije i primera dobre prakse u oblasti bezbednosti i zdravlja na radu na svim nivoima organizovanja poslodavaca, zaposlenih, obrazovnih ustanova i države (udruženja poslodavaca, sindikati, inspekcija rada, školstva, fondova za penzijsko i invalidsko osiguranje i zdravstveno osiguranje, i dr.).\nAndrijana Tomić, projektni službenik\nBezbednost Kragujevac Obuke\n03/11/2017 - 1:26 pm\nIOSH Kampanja "No Time to Lose"\n01/11/2017 - 11:54 am


Ne dešava se često u Kikindi: Majka nakon porođaja nije prihvatila ćerkicu, hranitelji zbrinuli bebu · gradski.online\nNe dešava se često u Kikindi: Majka nakon porođaja nije prihvatila ćerkicu, hranitelji zbrinuli bebu\nKIKINDA- S vremena na vreme, i u kikindskom porodilištu, dešava se da majka, nakon uredne trudnoće i porođaja, iz nekog razloga, ne prihvati bebu. U takvim situacijama, dok se ne nađe adekvatna hraniteljska porodica, staranje o detetu preuzimaju bolnica i Centar za socijalni rad. Kako saznajemo, ovakvi slučajevi nisu česti, a godišnje ih bude tek nekoliko. Poslednji put, u kikindskom porodilištu, ovako nešto dogodilo se krajem maja:\n– Tada je žena (35) iz jednog sela kod Kikinde, rodila ćerkicu. Iako je porođaj dobro prošao, majka nije prihvatila bebu. Tokom, kako je rekla, neželjene trudnoće, majka koja ima nekoliko dece, nagoveštavala je neće hteti da zadrži bebu. Nakon porođaja, bila je izričita.\nStručnom timu kikindske bolnice, koji čine pedijatar, socijalni radnik i psiholog, potvrdila je da nema nameru da se suprugu i deci vrati s najmlađim članom porodice. Na kraju, muž se saglasio sa njom, pa je o svemu obavešten Centar za socijalni rad. Majka je otpuštena iz bolnice bez bebe, koja je u međuvremenu zbrinuta u jednoj hraniteljskoj porodici- saznanja su do kojih je došao naš portal.\nDešava se da nakon porođaja, ukoliko se radi o komplikovanim porodičnim odnosima ili situaciji da ne žive sa partnerom, odnosno ocem deteta, neke majke ne žele da prihvate novorođenče. Nakon informativno- savetodavnih razgovora stručnog bolničkog tima s takvim majkama, neke od njih ipak popuste:\n-U takvim situacijama, kontaktiraju se i članovi porodice. Ohrabrene njihovom, ali i podrškom stručnih lica, takve žene se predomisle i potvrde da je majčinski instinkt jači od svih nedaća- saznajemo od stručnjaka koji se bave ovom osetljivom temom.\nAko majka ipak ne želi da prihvati dete, Centar za socijalni rad nastoji da obezbedi najbolje moguće okruženje, u vidu hraniteljske ili srodničke porodice:\n– Majci, odnosno roditeljima, ostavlja se mogućnost da se predomisle, jer zakon propisuje da dete mlađe od tri meseca ne može da bude usvojeno- pojašnjavaju socijalni radnici.\nPrethodnoKombajni brekću, sipaju zrno u prikolice: Damir Radulović hita da što pre skloni letinu s njiva\nSledećeSvetski, a naš Vladimir Bulatović: “Čovek od čelika”, ponovo najjači u Boru


Prije 18 godina ubijen Đinđić: Atentat koji je izazvao politički potres - Jajce Online\nNaslovnica SVIJET Prije 18 godina ubijen Đinđić: Atentat koji je izazvao politički potres\nPremijer Srbije i lider Demokratske stranke Zoran Đinđić ubijen je na sutrašnji dan prije 18 godina na samom ulazu u zgradu Vlade Srbije. Gradski odbori Demokratske stranke za sutra su najavili odavanje počasti dr Zoranu Đinđiću, kojeg mnogi smatraju prvim demokratskim premijerom Srbije.\nU policijskoj akciji “Sablja” uhapšeni su atentator na premijera, bivši pomoćnik komandanta JSO Zvezdan Jovanović, njegovi pomagači i još nekoliko pripadnika te jedinice, kao i većina pripadnika zemunskog klana i drugih kriminalnih grupa u zemlji i rasvijetljena neka nerazjašnjena ubistva iz prethodnih godina.\nU avgustu 2003. godine podignuta je optužnica protiv 44 osobe za učešće u ubistvu premijera Đinđića, a prvi na listi okrivljenih, Milorad Ulemek Legija, predao se srpskim vastima 2. maja 2004. godine.\nZa organizovanje ubistva premijera na 40 godina zatvora osuđen je bivši komandant “crvenih beretki” Milorad Ulemek. Na istu kaznu osuđen je i Zvezdan Jovanović, neposredni izvršilac ubistva i bivši Ulemekov zamjenik. Te presude potvrdio je i Vrhovni sud Srbije 29. decembra 2008. godine.\nPrethodni članakMeđu prodavačima nema mnogo zaraženih, problem su kupci koji ne poštuju mjere\nNaredni članakPortali počinju naplaćivati pristup svom sadržaju